text:
Limmamiis bassit ti siudad. Ngamin itay nabiit, nagtudo iti hailstone. Ama,ket dagiti saan a makakitkita iti hailstone a ket masdaawen a ta apayen nga agtudon iti yelo? Adu ti naayatan a nagpidut, idinto ta nagsardeng met dagiti lugan.
Iti rigatna daytoy a hailstone no dadduma, gaburanda dagiti mula a repolio, wombok ken dadduma pay. Ket inton aginit, makset metten dagiti mula, ket minillion manen ti pategna a nateng ti madadael.Lalona sadiay partena ti Atok a kalalam-ekan.
kastoy man ti buya ti HAILSTONE:
no limmamiis bigla, panagruruar met ti trangkaso ken rayuma yusot! isu nga agpilay man dataon, hehehe!
Saturday, July 01, 2006
Hailstone
Limmamiis bassit ti siudad. Ngamin itay nabiit, nagtudo iti hailstone. Ama,ket dagiti saan a makakitkita iti hailstone a ket masdaawen a ta apayen nga agtudon iti yelo? Adu ti naayatan a nagpidut, idinto ta nagsardeng met dagiti lugan.


c: text/html

text:
Mulien ti Literatura ti tao
Adda dagiti mangayat iti literatura, idinto ta adda met dagiti saan unay a mangayat. Natural laeng daytoy. Adda ti paggugusto ken kaay-ayo nga adayo ken kabaliktad ti panagraman ti sabali. Adda kabukbukodan a panagraman tunggal maysa. Awan ti maaramidan dita. Isu daytoy ti topiko nga intay pagsasaritaan, dagiti bambanag no apay a makaay-ayo ti literatura no ikumpara kadagiti sabali pay a pagduyosan.
Pagwerretenna ti literatura ti utek. Isu a no kayatmo ti agpasiar iti yuyeng a kayatmo, literatura ti basaem ta itayabnaka dayta imahinasionmo. Ipannaka iti kayatmo a papanan. Ket no addaanka iti agong ti mannurat nakarkaro manen nga ad-adu ti pakairanudam a pagimbagan – iti man pantok ni balligi ken iti pinansial a makapnek iti pirpirmi, karamanen dita ti yaadu ti am-ammom ken makaam-ammo kenka, umadu dagiti gagayyem ken agraem kenka gapu iti naidumduma a talugadingmo. Dumteng kenka ti naresga ken nasalun-at nga aglawlaw. No nawerret ti utek, ipaayna ti adu a banag a makapaganetget.
Isuro ti literatura ti tao a mangisagana a mangsango iti aniaman a situasion a dumteng – kellaat man wenno saan – ken agbalin nga eksperto iti komunikasion. Isurona no ania ti komunikasion ken kasano a pakairanudan. Ta ti tao a dina ammo ti pasikutsikot ti komunikasion, dina met ammo ti agsurat ken mangapseptar kadagiti sinurat. Namnamaem a nawerret ti utek ti tao nga eksperto iti komunikasion ket ammona met nga isurat dagitoy iti pakairanudanna ken iti pakairanudan ti amin.
Isurona ti literatura ti tao no kasano ti agdasig ken aganalisar. Ti makiinnabuyog iti aniaman a bambanag, ti panangtimbang ken panangamiris iti agsumbangir tapno makapataud iti kapkapnekan a bunga ket maresolba dagiti timpuar a lapped a mangsinga ti dur-asan; manggutugot nga agsaludsod kadagiti namnamaen a nakudrep a ladawan tapno maited iti nalawlawag a kaipapanan; aganalisar ken agdasig kadagiti detalye tapno maibuksil ti ad-adda pay a pannakaawat; ken dadduma pay a pakairanudan itoy a banag ta daytoy nga abilidad ken talento ket maibilang a kangrunaan a kasapulan iti biag.
Ipaganetget ken isuronatayo a bennaten pay ti pannakaawattayo. Ti addaan iti at-atiddog a kordon ket ad-adayo kenkuana ti indulto a pakaitebbagan ken pakaikursongan; isuronatayo a mangkita ti lubong a kas iti panagkita dagiti sabali ti lubong ken ti lubong ti sabali. Isuronatayo ti literatura no ania ti aramidentayo tapno at-atiddog ti pannakaawattayo. Napateg unay daytoy, ta no nangednged ti pannakaawattayo kadagiti bambanag a nasken unay, ababa ken nailet unay ti espasio a paggargarawan. Isu nga atitiddog ti pannakaawat dagiti mannurat ta ti literatura ti gapuna nga addaanda iti nawaya ken naraniag a lubong.
Isuronatayo ti literatura a maaddaan iti alerto a pannakaammo kadagiti kabarbaro a kapanunotan ken idea ken no kasano nga usaren dagitoy para iti bukod a pakairanudan ken pakairanudan ti kaadduan ken isu amin nga awan ti labasna. Dagiti kabarbaro a kapanunotan ken idea ti ridaw dagiti makapnek a panagbalbaliw ti biag. Dagiti kabarbaro nga idea wenno kapanunotan ti mangpabaro ken mangbalbaliw ti amin.
Kaipapanan. Dagiti bunga ti literatura ket isuronatayo a mangammo iti kaipapanan dagiti amin nga ar-aramidentayo; gutugotennatayo a mangammo no ania ti naun-uneg a kaipapanan ti biag babaen kadagiti ar-aramidentayo; isu a maipaay met ti ad-adu pay a panagamiris nga isu ti mangmuli kadagiti kababalin, ugali, agraman dagiti kapanunotan a pakairanudan; iti kasta, maaddaantayo iti tured, pigsa ken pinget a makibalubal ken mangisikkir ti presensia iti daytoy a lubong. Iti ababa a pannao, maaddaantayo iti biag a napnuan kaipapanan.
Ited ti literatura ti naidumduma a panagbaniaga. Babaen ti panagpasiar kadagiti nadumaduma a lugar – nga addaan iti nagsasabali a kultura, tradision, pammati, aw-awid, aramid, naisalsalumina ken kabukbukodan a kinabaknang ken dadduma pay. Agpasiar babaen ti mystical, pantasia, adbentura, kinapudno wenno realismo, iti nakabutbuteng, iti lubong ti katataw-an ken al-alia, iti mahika ken dadduma pay. Maammuantayo amin dagitoy ken mapanan uray babaen laeng ti intay panagbasa iti bunga ti literatura.
Makaited iti inspirasion ken ganaygay ti literatura. Kalpasan ti pannakabasa iti bunga ti literatura ket maaddaanka met iti motibasion a mangaramid wenno mangsurot iti kas ti nabasam no di man iduronnaka a mangaramid, mangtulad wenno mangparnuay iti nasaysayaat ken napimpintas pay. Ket gapu ta addaankan iti inspirasion, addan kadagiti dakulapmo ti balligi iti amin a gannuat.
Makaited iti nagduduma a riknatTi literatura – sumangbay kenka kabayatan ti inka panagbasa – naragsak, naliday, iti panawen ti gura ken ayat, iti sakit ken salun-at, iti nasipnget ken nalawag, iti napait ken nasam-it a biag ken dadduma pay.
Sumagmamano laeng dagitoy ti pakairanudantayo iti literatura.#
Share:
Monday, April 23, 2012
Mulien ti Literatura ti tao
Mulien ti Literatura ti tao
10 comments:
- Alice said...
-
sac fendi
sac guess
sac dolce gabbana
sac gucci
sac louis vuitton
sac prada
sac versace
sac juicy
sac burberry
sac chanel
sac chloe
sac dior
lunettes de soleil
lunettes de soleil gucci
lunettes de soleil louis vuitton
lunettes de soleil dolce gabbana
lunettes de soleil ed hardy
- 9:23 AM
- yipeng said...
-
For everyday tasks to complex projects and programs, Microsoft Project 2010 combines powerful planning capabilities with advanced collaboration tools to help your agency set realistic expectations - and manage time, personnel, and resources to stay on time and budget.Project 2010 download gives individual users an intuitive, easy way to lay out tasks and timelines
- 11:01 AM
- lin741852 said...
-
burberry bolsas
chanel bolsas
chloe bolsas
sac louis vuitton 2012
louis vuitton soldes
sac louis vuitton soldes
sac louis vuitton
porte cles louis vuitton
boucle chanel
dior bolsas
sac dolce gabbana
sac guess 2012
sac gucci
tee shirts armani hommes
tee shirts burberry femmes
tee shirts chanel femmes
sac guess
dolce gabbana bolsas
burberry tasche
chanel tasche
fendi bolsas
Christian Louboutin Soldes
Christian Louboutin 2012
chaussures Christian Louboutin
gucci bolsas
guess bolsas
dior tasche
sac a main
lunettes de soleil
chaussures louis vuitton
porte cles chanel
bracelet louis vuitton
- 8:50 AM
- i-wisdom said...
-
You can get very easy inspiratonal quotes to enrich your site. Free resources and free content. Just insert a small piece of code within your site an that will be all.
- 6:47 PM
- dont Care Quotes said...
-
nice post :)
- 7:37 PM
- Staff Uniform said...
-
Well all proper written good informative post
- 9:33 PM
- ba san said...
-
Good thing, see my website.www.yessoso.com
- 11:15 AM
- Wallpapers said...
-
nice post...
- 12:00 PM
- Staff Uniform said...
-
Well written blog
- 8:55 PM
- AkuLa Insan Itu -Ieta said...
-
hi.....visit your blog
- 12:36 PM

robotstxt: allowed

filter: keep


text:
Look "Ma, car-less Sunday! Ti car-less Sunday ket maysa nga experimental concern iti panaginut iti gasolina ken panangpabassit ti polusion iti kangrunaan a kalsada ti Baguio City, ti Session Road. Kaugnay daytoy a car-less Sunday iti programa a Walk, Baguio Walk, a panangilungalong iti pannagna dagiti empleado a mapan agtrabaho iti kada Lunes. Isuna laeng ta car-less ngarud, ngem agkaiwara met dagiti binuntuon a basura iti amin a suli ti kalsada ken eskinita gapu iti panagparikut ti siudad iti awan iti pagibellenganda gapu iti pannakapunnon ti dumpsite. Lalo la unay iti tiendaan, ayna, nagbangsit. Sapay koma ta masolbar daytoy a parikut iti kabiitan a panawen. Ken tumulong koma met amin nga umili itoy a parikut a saan ket a no sadino la ditan iti inda pagibarbarsakan kadagiti basurada. Di koma baybay-an a madadael ti siudad gapu iti basura.
Sunday, July 20, 2008
1 comment:
- brainteaser said...
-
Mayat man dagitoy a programa, Manong! Mayat ta 'Carless Sunday' ta dakkel ti matipid iti gasolina. Ken dayta 'Walk Baguio, Walk' ta saan laeng a makatipid dagiti tao, sumalun-at da pay. Nangruna inton mapukawen dayta problema iti basura. Ta baka agsakit da la ngarud met no saan a nasayaat ti angin a masay-opda! Nalpas, kaslada la nga adda ditoy Manila no kuan!
Sabali laeng ti angin dita BC. Makapaawis nga agpagna-pagna. Nangruna la ket ngarud ta adda dagita saleng a linong iti kalsada. Nagmayaten. Adayo a narigrigat a maaramid ditoy MM dagita kakasta a napipintas a programa. Ngamin, kabutbuteng met ti aglawlaw. Hayna, nalaka aya no matiempuannaka ti mannipdut, Apo. Awan pay ketdi ti adu a sidewalk nga adda linongna, maguyugoy ngarud koma dagiti tao a magmagna no nagpudot? Suerteak la bassit ta asidegak laeng iti circle ken iti UPD, adda pagpagna-pagnaak no kua. :-)
Kumanunongak man kadayta kunam, Manong, a sapay koma ta tumulong dagiti umili. Saan met ngamin a kabaelan ti ahensia ti gobierno a soloen dagiti programana. Narigat met no puro reklamotayo nga umili, pabasolentayo ti gobierno, ngem saantayo met nga ipaay ti umiso a tulongtayo. 'Wan latta no kua.
Ania diay kunada itayen? Tulong-tulong sa kaunlaran. Mayat man nga islogan. Maymayat koma pay no maaramid.
Nakaaduak manen. Hehehe. Just wanted to say I enjoyed reading your posts. Have a good day, Manong.
Sherma
- 10:46 PM


text:
Louis Armstrong
Ni Louis Armstrong[1] (Agosto 4, 1901 – Hulio 6, 1971),[2] a nabirngasan ti Satchmo[3] wenno Pops, ket maysa idi nga Amerikano trompetero ken kumakanta ti dias manipud idiay New Orleans, Louisiana.
Isu ket nagbalin a prominente kadagiti tawtawen ti 1920 a kas maysa a "managparnuay" nga agay-ayam ti koroneta ken trompeta,ni Armstrong ket naikabatayan ti impluensia iti dias, a nangibalbaliw ti pakatengngaan ti isip ti musika manipud ti naumnong nga improbisasion iti agmaymaysa a panagpabpabuya. Nga adda ti nalaka a malasin a nauneg ken naisangsangayan a kasla graba a boses, ni Armstrong ket maysa pay idi a manakaimpluensia a kumakanta, a nagipakpakita ti kalaing ng agparparang-ay, a mangkilkillo kadagiti liriko ti kanta para iti kapanggepan a panagiyebkas.
Dagiti linaon
Nasapa a biag[urnosen | urnosen ti taudan]
Ni Armstrong ket kankanayon a nagibagbaga nga isu ket naipasngay idi Hulio 4, 1900,[4] ti petsa a naibagbagan kadagiti adu a biograpia. Uray no isu ket pimmusay idi 1971, idi laeng tengnga ti tawtawen ti 1980 ti pannakadiskobre ti pudno a petsa ti pannakaipasngay iti Agosto 4, 1901 babaen ti agsuksukimat a ni Tad Jones babaen ti eksaminasion kadagiti rehistro ti bunyag.[5] Ni Armstrong ket naipasngay iti napanglaw a pamilia idiay New Orleans, Louisiana, ti apo a lalaki dagiti aadipen. Isu ket dimmakkel a napanglaw, itinarusanger a kaarubaan, ken ammo a kas “ti Pakigubatan”, ken paset idi daytoy ti distrito ti legado a panagbalangkantis ti Storyville. Ti amana, ni William Armstrong (1881–1922), ket pinanawanna ti pamiliana ken kimmuyog iti sabali a babai idi pay laeng maladaga ni Louis. Ti inana, ni Mary "Mayann" Albert (1886–1927), ket pinanawanna met ni Louis ken iti ub-ubing a kabasatna a babai a ni Beatrice Armstrong Collins (1903–1987) ken inaywanan met ti aponda a babai, a ni Josephine Armstrong, ken ti dadduma pay a panawen, ti ulitegna a ni Isaac. Idi agtawen iti lima, isu ket immalis ken napan a nagtaeng iti inana ken dagiti kabagianna, ken nakikitana laeng ti amana kadagiti parada.
Isu ket nagadal idiay Eskuela Fisk para iti Lallaki, a mabalin nga idiay iti nasapa a nakaiyammuanna iti musika. Isu ket nakaited ti matgedan a kas maysa nga agideldeliber iti diario ken ti pay panagbiruk kadagiti naibelleng a a makan ket inlaklakona kadagiti restorante, ngem daytoy ket saan met a nakaanay a nagpasardeng iti inana manipud ti panagbalangkantis. Isu ket napnapan kadagiti pagsasalaan iti asideg ti balayna, nga idiay ket nagobserba kadagiti amin manipud ti nasayet a panagsalsala aginggana ti kuadrilia. Tapno makasapul ti nayon a kuarta isu ket nagaw-awit kadagiti uging idiay Storyville, ti naidayegan a distrito ti panagbalangkantis, ken nagdengdengngeg kadagiti nagtoktokar a banda kadagiti bordelo ken pagsasalaan, a naipangpangruna idiay Pete Lala nga idiay ket nagpabpabuya ni Joe "King" Oliver ken dagiti dadduma a nadayeg a musikero ket bumisitada tapno agdayyeng.
Kalpasan idi nagikkat iti Eskuela Fisk idi agtawen iti sangapulo ket maysa, timmipon ni Armstrong iti kuartet ti lallaki a nagkankanta kadagiti kalsada tapno makasapul ti kuarta. Ngem isu ket nangrugrugi met a narairo. Kinuna ti agay-ayam iti koronet a ni Bunk Johnson a sinusuruanna ni Armstrong (agtawen idi ti 11) nga agtokar babaen ti panagdengngeg idiay Tonk ni Dago Tony idiay New Orleans,[6] uray no kadagiti naladladaw a tawenna ni Armstrong ket nangited ti daytoy a pammadayaw kenni Oliver. Ni Armstrong ket saan unay a naglaglagip iti kinaubingna a kas dagiti kamadian a panawen ngen isu daytoy ti nangalaanna kadagiti inspirasionna, “Iti tunggal kanito nga agkidemak no puypuyotek ti tropetak—Kitkitaen ti puso ti naimbag a duog a New Orleans... Daytoy ket nakaited kaniak iti pagbiagak.”[7]
Isu ket nagtrabaho pay iti imigrante a pamilia ti Lituano-Hudio dagiti Karnofsky, nga addaan iti negosio ti panagala kadagiti basura ken nangited kaniana kadagiti nadumaduma a trabaho. Innalada met isunan ken trinatoda a kas maysa a kameng ti pamilia, gapu ta ammoda met nga isu ket awanan iti ama, ken pinakpakanda ken nagayaywanda kaniana.[8] Isu ket nangsurat met iti panaglaglagip iti relasionna kadagiti Karnofskys a natituluan iti, Louis Armstrong + the Jewish Family in New Orleans, La., the Year of 1907. Iti daytoy inpalagna iti pannakaduktalna a daytoy a pamilia ket suheto met ti diskriminasion babaen dagiti "dadduma a puraw a tattao' dagiti nasionalidad a managrikna a nasaysayaatda ngem ti puli ti Hudio... Agtawenak laeng idi iti pito ngem nalakaak met a nakakita ti saan a nasayaat a panangtrato dagiti Puraw a Tattao iti piman a pamilia ti Hudio a pagtrabtrabahuak."[9] Ni Armstrong ket nagar-aramat iti bitinbitin iti Bituen ni David itiamina a paset tipanagbiagna ken nagsurat met noania tinaadalna manipud kaniada: "kasano ti agbiag—pudno a biag ken determinasion."[10] Ti impluensia dagiti Karnofsky ket nalaglagip idiay New Orleans babaen ti Proyekto Karnofsky, ti saan nga agganganansia a gunglo a naidedikado iti panagawat kadagiti donasion ti instrumento ti musika tapno "maikabil dagitoy kadagiti ima ti maysa a sigagagar nga ubing a saanto idin a makasanay iti nakakaskasdaaw a panagsanay iti panagadal."[11]
Paammo[urnosen | urnosen ti taudan]
- ^ Kinaynayatanna a maibalikas ti naganna iti Louie. "Kasla iti Louis Armstrong—a inpaletrana ti naganna ti Louis, ngem kinaykayatna a maibaga ti Louie," a linaglagip ni Louie Bellson [1]. Ni Armstrong ket nairehistro idi a kas ni "Lewie" para iti 1920 a Senso ti E.U.. Dagiti nadumaduma a madama a rekord isu ket tinawtawagna ti "Louie" iti entablada, a kas ti 1952 nga "Adda Kadi ti Makaipalawag?" manipud ti madama nga album Idiay Eskandinabia tom.1. Daytoy ket nasken a malaglagip a ti "Lewie" ket isu ti Pranses a pannakabalikas ti "Louis" ken sapasap nga inus-usar idiay Louisiana. Nupay kasta, no isu ket tumawtawag ti bagina iti "Hello Dolly!," binalbalikasna ti naganna a kas ti "Lewis" ("Kumusta, Dolly. Daytoy ket ni Lewis, Dolly"), a binalbalikasna ti 's'.
- ^ Ni Armstrong ket inbagbagana idi a saan segurado ti pannakaipasngayna, ngem nagramrambak ti kasangayna iti Hulio 4. Isu ket kaykanayon a naguted ti tawen iti 1900 no agbitbitl aiti publiko (urayno isu ket nagusar ti 1901 iti bukodna a Social Seguridad ken dagiti daaduma pay a pappapel iti gobierno). A nagus-usar kadagiti dokumento ti Romano Katoliko a Simbaan idi inpabunyag ti apongna a baket, ti agsuksukimat ti musika ti New Orleans a ni Tad Jones ket nangikeddeng ti pudno a panakayanak ni Armstrong a kas idi Agosto 4, 1901. Nga adda dagiti nadumaduma a ebidensia a makapasingked, daytoy a petsa maaw-awaten babaen dagiti eskolar para kenni Armstrong. Ni Armstrong ket awan ti tengnga a naganna, ngem ti 1949 a Time a bariweswes ti magasina ket nangited kaniana ti tengnga a nagan iti Daniel. Dagiti rehistro ti senso ken panagbuniag ket nagpasingked nga isu ket awan ti tengnga a nagan.
- ^ Para iti "kartera a ngiwat."
- ^ The TIME 100. Louis Armstrong. TIME, Stanley Crouch, June 8, 1998. "For many years it was thought that Armstrong was born in New Orleans on July 4, 1900, a perfect day for the man who wrote the musical Declaration of Independence for Americans of this century. But the estimable writer Gary Giddins discovered the birth certificate that proves Armstrong was born Aug. 4, 1901." Naala idi Enero 8, 2009.
- ^ When is Louis Armstrong's birthday? The Official Site of the Louis Armstrong House & Archives.
- ^ Current Biography 1944, pp. 15–17.
- ^ Bergreen, Laurence (1997). Louis Armstrong: An Extravagant Life. New York: Broadway Books. p. 6. ISBN 0-553-06768-0.
- ^ Karnow, Stanley (Pebrero 21, 2001). "My Debt to Cousin Louis's Cornet". The New York Times. Naala idi Enero 10, 2007.
- ^ Armstrong, Louis; Brothers, Thomas (2001). [Louis Armstrong, In His Own Words: Selected Writings iti Liblibro ti Google Louis Armstrong, In His Own Words: Selected Writings] Kitaen ti pateg ti
|url=(tulong). New York: Oxford University Press. p. 8. ISBN 019514046X. Naala idi Enero 24, 2014.
I had a long time admiration for the Jewish People. Especially with their long time of courage, taking So Much Abuse for so long. I was only Seven years old, but I could easily see the ungodly treatment that the White Folks were handing the poor Jewish family whom I worked for. It dawned on me, how drastically. Even 'my race,', the Negroes, the way that I saw it, they were having a little better Break than the Jewish people, with jobs a plenty around. Of course, we can understand all the situations and handicaps that was going on, but to me we were better off than the Jewish people.
- ^ Teachout, Terry. "Satchmo and the Jews" Komentario magasina, 1 Nobiembre 2009.
- ^ "The Karnofsky Project".
Dagiti nagibasaran[urnosen | urnosen ti taudan]
- Armstrong, Louis. Satchmo: Ti Biagko idiay New Orleans. ISBN 0-306-80276-7
- Armstrong, Louis ken Thomas nga Agkakabsayt a Lallaki. Armstrong, iti Bukodna a Balikas: Napilpili a Sursurat. ISBN 0-19-514046-X
- Bergreen, Laurence "Louis Armstrong: Ti Nalala a Biag" ISBN 0-553-06768-0
- Brothers, Thomas "New Orleans ni Louis Armstrong" ISBN 0-393-06109-4
- Cogswell, Michael. Armstrong: Ti Sarita ti Ruar t Entablada. ISBN 1-888054-81-6
- Elie, Lolis Eric. Ti Surat manipud idiay New Orleans. Kasisigud anaiprenta iti Gourmet. Naiprenta manen iti Best Food Writing 2006, Inurnos babaen ni Holly Hughes, ISBN 1-56924-287-9
- Jones Max and John Chilton. Sarita ni Louis Armstrong. ISBN 0-306-80324-0
- Meckna, Michael. Satchmo: Ti Louis Armstrong nga Ensiklopedia. ISBN 0-313-30137-9
- Storb, Ilse. "Louis Armstrong: Ti Depenitibo a Biograpia". ISBN 0-8204-3103-6
Dagiti silpo ti ruar[urnosen | urnosen ti taudan]
Midia a mainaig kenni Louis Armstrong iti Wikimedia Commons
Dagiti inadaw a sasao a mainaig kenni Louis Armstrong iti Wikiquote (Ingles)


text:
Dagiti Bato iti Kapanagan
RIMKUAS dagiti uratan ken namsek a takiag ni Martin idi itag-ayna ti kasla malabi a bato. Timmadul ti nasabang nga abagana iti kimmepkep, rutrot, pawad ken narusepen iti ling-et a tisirtna. Naganikki. Naibasing. Tiningiting ti rakepnan a bato ti pigsana. Nariknana ti saniit ti bara ti napalag a bato iti barukongna.
Nadagsen dagiti paddakna a nagturong iti payloader a nakababa ti pagdarusdosna iti di unay adayo a laudenda. Kimmali iti lap-ok a kadaratan ti buttabuttaw a goma a sapatosna.
Ipisokda nga umuna dagiti inurnongda a bato iti nakababa a pagdarusdos ti payloader a nakapundo iti di unay adayo iti nagummonganda iti bato. Ti payloader ti mangipangato ken mangidanonto kadagitoy a bato iti agur-uray a dump truck iti adayo a laudenda. Aramatenda dagitoy a bato iti penned a bangbangonenda idiay Brgy. Tay-ak.
Maibasingbasing ni Martin a nangidanon iti nadagsen a bato iti payloader. Dina naaluadan, naitibkol idi addan iti sanguanan ti pagdarusdos. Nanalbaag ti bato iti bibig ti pagdarusdos. Napilko ti maysa a ngipen ti pagdarusdos.
"Tarimaanem met, a, egoy!" imbugtak ni Carias, ti operator ti payloader nga agpaypayubyob iti tugawna.
Egoy! Kimmurikor iti lapayag ni Martin ti nangngegna. Nagburek ti darana a nangtangad ken Carias. Natadem ti ikikitana kadaytoy.
"Adda reklamom?" Nginirsian ketdi ni Carias. "Saan nga umanay a pagbayadmo 'ta biagmo no maperdim daytoy!"
Rinakep manen ni Martin ti bato a natnag iti sanguananna. Kasla awan aniamanna nga intag-ayna daytoy sana in-inut nga indisso iti rabaw dagiti bato iti appupo ti pagdarusdos.
Tinaldiapanna pay naminsan ni Carias iti apagdarikmat. Nagminar dagiti pangana. No mabalin, kalay-atenna daytoy iti payloader wenno barsakenna iti bato.
Adayo a nataytayag ni Carias iti di pay umabot iti lima kadapan a tayag ni Martin. Ngem saanna ketdi a kettatan iti tinnakiagan. Natayag a pangrapisen ni Carias. Idinto a kasla kinitikitan ti bisaleg dagiti piskel ken ti nabayog a barukong ni Martin a sinukog ti dagsen ti trabahoda. Pagmamael ketdi ni Carias ti kalibre .38 a rebolberna nga insagut kenkuana ni Inhiniero Baldomero Salamanca a pagpapaayanda, ken kontratista ti penned a bangbangonenda. An-anib daytoy ni Carias a pannakamata ti inhiniero.
Nagsabat dagiti mata da Martin ken Lakay Manuel idi maidisso ti lakay ti binagkatna a bato iti pagdarusdos. Nangngeg ti lakay ti insawang ni Carias. Ammona ti rumrumkuas a busor ni Martin iti irteng ti rupa daytoy. Kinidmatanna ti baro.
Nauneg ti sennaay ni Martin a kimmita iti adayo. Agkiamkiam ti darang a kapanagan. Agtindek ti init.
Kabusor unay ni Martin ti kinapalangguad ni Carias. Nangnangruna ti panangbirbirngasna kadakuada iti egoy gapu ta Igorotda. Nababa unay ti panagkitana kadakuada.
Kadagupan iti grupo da Martin a mangob-obra itoy a penned, ni laeng Lakay Manuel ti tagapatad. Bin-igda amin nga Igorot a nagarapaap a bimmaba manipud Benguet tapno sumapul koma iti nasaysayaat a panggedan iti baba. Ngem saanda nga impagarup a ti met laeng nakairuamanda a trabaho a panagriprap ti agur-uray kadakuada. Agpapada da Martin a di nakabaddek iti kolehio isu nga agpatinggada laeng ditoy. Imbilangda ketdi Lakay Manuel a pangamaenda. Nadekket daytoy kadakuada. Kinaykayat met ti lakay ti simmurot iti grupoda nga Igorot, ngem iti sabali a grupo dagiti rumiriprap nga iggem ni Engr. Salamanca.
Agarup agkataeb da Lakay Manuel ken Engr. Salamanca. Maysa ti lakay kadagiti immuna a trabahador ti inhiniero idi mangrugrugi pay laeng daytoy nga agkontrata. Iti naminsan, nakautang ni Lakay Manuel iti dakkel a kantidad ken Engr. Salamanca. Masapul a maoperaan ti puso ti kakaisuna a barona. Ngem saan a nalasat ti barona ti operasion. Di pay nagsingay ti baroda, pimmusay met ti asawana. Naatake iti puso iti nalaus a ladingitna.
Gapu ta awan la ti awan, pinanayonan ni Lakay Manuel ti utangna iti inhiniero. Nakaluklukay ti ima ti inhiniero a nangted iti gatad a kasapulanna. Saan nga impagarup ti lakay a katukad ti gatad nga inutangna ti kakaisuna a loteda a nagtakderan ti nanumo a barongbarongda iti sentro ti ilida a San Gabriel. Idi saanna a maisubli ti inutangna iti naituding nga aldaw, pinagbalin ti inhiniero nga apon dagiti dump truck ken heavy equipmentna ti lote ti lakay.
Awan naaramidan ni Lakay Manuel. Pagsayaatanna, pinagtalinaed ti inhiniero a trabahador.
Iti unos ti sangapulo ket dua a tawen a trabahador ti inhiniero, nasukansukat ti grupo a kinadkaduana. Agingga a dimteng ti grupo da Martin.
PINIKAR ni Carias ti payloader. Pimmuskol ti asuk nga impugso ti tambutso. Nagallangogan ti ungor ti makina iti let-ang ti kapanagan. Madamdama pay, ngimmato ti pagdarusdos ti payloader a nakaappupo kadagiti bato. Inturong ni Carias ti payloader iti agur-uray a dump truck. Iti saan unay a nabayag, nangngegda ti pannakaiparakupok dagiti bato.
"Maminsan pay a karga, mangaldawtayton." Tinangad ni Lakay Manuel ti agtindeken nga init.
Nauneg ti sennaay ti baro. Imbakalna manen ti panagkitana iti let-ang ti agkiwitkiwit a kapanagan. "Nabayag koman nga awantay' iti podel ni Inginil Salamanca, tata, no saanna a kanayon nga ipiten ti maudi a lawas a sueldotayo no malpasen ti ployekto," kinuna ni Martin.
Igaggagara ni Engr. Salamanca nga ipiten ti maudi a lawas ti sueldoda no mairingpasdan ti proyekto. Itednanto laeng daytoy no makapermi ken marugiandan ti sumaruno a proyekto tapno makasiguro a saanda a panawan. Ti grupo da Martin ti parta todas ti inhiniero kadagiti naririgat a proyekto nga awatna.
Saan a nakatimek ti lakay. Pinampagna ketdi dagiti darat a dimket iti narusep a tisirtna. Maawatanna ti karirikna da Martin. Mailanglangi da Martin iti dadduma a grupo a tengngel ti inhiniero. Ipabus-oy nga ipakpakontrata ni Engr. Salamanca dagiti proyekto nga it-itedna kadagiti sabali a grupo. Itoy a wagas, al-alisto a malpas dagitoy ti proyekto. Dakdakkel met ti mateggedanda.
Kiniddaw met da Martin iti inhiniero a kontrataenda met dagiti proyekto nga itedna kadakuada. Ngem nagkedked ni Engr. Salamanca.
Saan laeng a dagitoy ti gapu no apay a kayat da Martin ti umakar. Sangagasut ken walopulo a piso ti it-ited ni Engr. Salamanca a sueldo ni Martin a leadman ti grupo. Sangagasut ken uppat a pulo a piso met ti gagangay a trabahador. Adayo a nababbaba iti minimum wage nga inyetnag ti turay.
NAPIKAR manen ti payloader nga imbuelta ni Carias nga agsubli iti yanda nga agum-ummong iti bato. Nagkuti manen dagiti kakadua ni Martin a bimmagkat iti bato nga itundada iti pagpunduan ti payloader.
Minatmatan ni Martin dagiti naummong a bato iti sanguananna. Addayta manen ti rikna nga agpilit a rumkuas iti kaungganna. Nataliawna dagiti kakaduana. Napasnekda iti trabahoda.
Nauneg ti nauyos a sennaayna ni Martin a nangibakal manen kadagiti matana iti let-ang ti agkiwitkiwit a kapanagan. Kasla awan aniamannan kadakuada ti kuminnit a darang ti init. Nasanaydan. Arigda dagiti bato iti kapanagan a natenneb iti darang ti init iti agmalem, no kasta a kalgaw, ngem yallaalla met ti agus no dumteng ti layus.
Napia pay dagitoy a bato, naisip ni Martin. Ta no naisang-atdan sa naikapetdan kadagiti nakaisangratanda, addan kaipapananda itoy a biag. Ngem isuda?
Immirteng ti rikna ni Martin...
AGSAPA ti Domingo. Nariwet pay ngem addan ni Martin a nakamattider iti kanigid nga abaga ti malmalpasen a penned. Buybuyaenna ti natalinaay nga ayus a kasla bagi ti nuang a nagpababa iti adayo a dayaen ti abaga ti penned a pagtaktakderanna. Naitalali ti agus iti sigud nga ayusna tapno mawayaan ti pannakaaramid daytoy a penned itoy a disso.
Awan ti trabahoda ita. Nakompletodan dagiti bato a kasapulanda. Isarunodanton a trabahuen ti pagdissuoran ti penned ken dagiti payak (wings) daytoy.
Kangitingitan ti kalgaw ngem nabiag pay laeng ti danum daytoy nga ubbog. Saan a pulos a maatianan agingga nga ibuyat ti langit ti umuna a bayakabak. Daytoy nga ubbog ti gapu no apay a napili ti Brgy. Tay-ak a nakaitedan daytoy a proyekto. Espesial a proyekto daytoy ti Pangulo ti Pagilian babaen ti opisinana. Aggatad ti penned a tartrabahuenda iti dua a milion a piso.
Inunor dagiti mata ni Martin ti nalpasen a paset ti penned. Agatiddog ti penned iti tallo pulo ket lima a metro. Innem met a metro ti katayagna, agingga iti bibig ti penned a paglappiasan ti danum. Segun iti ahensia ti gobierno a nangaramid iti feasibility study iti life span daytoy a penned, saan la ketdi a madangran ti napuskol a kakaykaywan iti surong, agingga kadagiti dadakkel a bantay a nagpu-
nganan daytoy nga ubbog, pakairanudan daytoy a proyekto iti nasurok a tallopulo a tawen.
Manipud iti bunkhouseda iti patad iti amianan a laud ti penned, nasiputan ni Martin ni Lakay Manuel a rimmuar. Agturong iti ayanna. Nariinganna itay ti lakay a mangisagsagana iti pamigatda. Nairuamen nga isu ti para luto. Naimas pay laeng ti kukot dagiti kaduada.
"Agkapeka pay, barok, tapno mapudotan 'ta rusokmo," indiaya ti lakay ti iggemna a tasa idi addan iti babaen ti baro.
Inawat ti baro ti kape. Nagyaman. Simmalpa ni Lakay Manuel iti abaga ti penned a yan ni Martin.
"Ammok a kanayonmo a pampanunoten ti kasasaadtayo ken ti kayatmo a mapasamak, barok," kinuna ti lakay.
"Nakaikeddengkamin kadagiti kakaduatayo, tata." Immigup ni Martin iti kape. "Maudin daytoy a ployekto a tlabahuentayo ken Inginil Salamanca. Dakayo laeng ti ploblemami. Baka saanyo a kayat ti sumulot kadakami."
Sinango ni Lakay Manuel ni Martin. “Mamatiak a pagsayaatantayo amin ti kayatyo a mapasamak, barok. Ngem adda kadin masnop nga akarantayo kas pagarigan?"
"Mannakaasi ti Dios, tata," napakumbaba ti timek ti baro. "Adda pagdumaan tunggal disso. Saan met a maymaysa ti inhinielo. Idiay Ilokos, addada kalugalanmi a naisadsad idiay. Kastoy met ti tlabahoda, tata. Matulongandatay'to."
"Maymaysaakon nga agbibiag, Martin." Impatay ni Lakay Manuel ti dakulapna iti namsek nga abaga ti baro. "Imbilangkayon a kapamilia. Sumurotak iti sadino man a papananyo."
Nagsabat dagiti matada ken Martin. Adda naun-uneg a panagkinnaawatanda.
Iti naglayonan ti danum iti adayo a baba, nasiputan ni Martin ti napuskol nga angep nga in-inut nga agkaradap. Iti saan a nabayag, nagdalapdapen ti angep iti sakaanan ti penned...
"HUSTO daytan a kauneg!" immandar ni Carias. Nakatakder daytoy iti rangkis iti dayaen da Matin nga agob-obra.
Limlimpiaenda ti pagdissuoran ti danum a kinabkaban ti backhoe idi naminsan, iti gayadan ti penned.
Nagsardeng ni Martin a nagpala. Tinangadna ni Carias. "Kulang pay iti gudua ti metlo, Calias. Dayta a kauneg ti nailanad iti plano."
"Bilin ni Engr. Salamanca daytoy. Isu ti masurot!" Impitik ni Carias ti rungrong ti sigariliona. Minulagatanna ni Martin. "Saanyo kad' a madlaw a dayta laeng a kauneg ti kinabkaban ti backhoe?"
"Plotplotektalan daytoy a paset ti pundasion daytoy a penned, Calias. No makulukol daytoy a paset, mailamanto met ti pundasion. Saanto metten nga adayo ti pannakapeldi daytoy a penned," inkalintegan ni Martin.
"Adda met ammom." Bangbangir ti manglalais nga isem ni Carias.
"Saan laeng nga ammo, Calias." Nangemkem ni Martin. "Ti plano koma ti masulot."
"Ta kaano pay a nasurot dagiti plano dagiti inob-obratayo?" nakatangtangig ni Carias a nangbannikes kada Martin. "Sumungbatkayo!"
Nagsardeng a nagkali ti dadduma a kadua ni Martin. Nagkikinnitada.
Pudno ti kinuna ni Carias. Kadagiti nalpasdan a proyekto, saan a nasurot ti dadduma a detalye iti plano. Saan a nasurot ti kadadakkel dagiti landok nga inaramatda. Uray nailanad a halo-bato-halo ti detalye ti pannakakamada dagiti bato iti plano, saan a nasurot. Umuna ketdi a kamadaenda dagiti bato sadanto piltapiltakan lattan iti halo dagiti nagbabaetan dagitoy.
Uray daytoy bagi ti penned a nairingpasdan. Pudno a nasurot ti plano ti pundasion, ngem saan a nasurot ti detalye ti plano ti bagi ti penned a naiparabaw iti pundasion. Halo-bato-halo koma ti maaramid a pannakakamada dagiti bato. Ngem saan. Binalkotda ketdi iti cyclone wire dagiti bato a bagi ti penned. Gudua laeng ti aktual a kaakaba ti bagi ti penned daytoy binalkotda a naisentro iti rabaw ti pundasion. Ditoy a nagsadag dagiti nakamada a bato a barukong ken bukot ti penned. Nasurot ketdi ti detalye a nailanad iti plano iti pananglimpiada iti bukot ken barukong ti bagi ti penned.
"Ulay daytoy koma laeng a paset ti saan a maimutan, Calias." Nangemkem ni Martin. "Sayang laeng ti kualta no mapeldi met la dalas."
"Adda met konsensiam, egoy!" Manglalais ti bangbangir a kusilap ni Carias.
"Ulitem man ti kinunam!" Kasla naaplaw nga alumpipinig ni Martin. Nangemkem.
"Aginkukunakay' met!" inkiraud ni Carias. "Diyo pay kayat tapno addanto manen trabahuenyo! Igorotkay' la a talaga!"
Kimmurikor iti lapayag ni Martin ti nangngegna. Iti apagkimat, tinarayna ni Carias iti teppang a pagtaktakderan daytoy.
Napakadaan ni Carias ni Martin. Pinasabtanna daytoy iti kugtar. Natengngel ni Martin ti saka ni Carias. Saan a nabalanse ni Carias ti bagina. Nagkuyogda a nagtulidtulid iti teppang.
Pinagsina ida dagiti kaduada idi addadan iti lansad ti makalkali a pagdissuoran ti danum ti penned.
Idi mawayaan ni Carias, kellaatna nga inasut ti sabokelna a .38. "Bettakek 'ta bangabangam no ulitem pay, gago!" Pinaturonganna ni Martin.
Saan a nakakuti ni Martin. Nagkakamakam ketdi dagiti dadakkel nga angesna. Natadem dagiti matana a mangal-alunos ken Carias.
NAKATAKDER ni Martin iti kanigid nga abaga ti penned. Buybuyaenna ti pakabuklan ti penned. Nakauyos daytoy. Dina pay inikkat ti tapungorna. Lepleppasda a nagplanto iti dayta a malem.
Madi ti riknana iti napasamakda ken Carias itay agsapa. Saanna pay a naipapilit ti kayatna a mapasamak iti pagdissuoran ti danum. Alas tres itay bumaba ni Carias. Sigurado a nagpulong daytoy ken ni Engr. Salamanca.
Nataliawna ti timpuakan ti danum iti daya ti abaga ti penned a pagtaktakderanna. Ditanto ti pakaipasdekan ti pagserkan ti danum. Ammona daytoy ta natamdaganna ti site developement plan ti proyekto.
Manipud dita, addanto kanal a maaramid a kumalipkip nga agpababa iti bakrang ti tunged a bantay iti dayaen ti penned. Tumpuakto ti danum kadagiti kataltalonan iti Brgy. Tay-ak ken kabangibang a barangay. Dakkelto a rang-ay ti isangpet daytoy a penned kadagiti mannalon.
Immallatiw dagiti matana iti bagi ti penned. Nabayag a minatmatanna daytoy.
Nangatngato iti dua a metro ti agsumbangir nga abaga ti penned iti bibig daytoy a paglipiasan ti danum. Sarikedked ti sangi ti penned dagitoy agsumbangir nga abaga no agdinakkel ti danum no aglayus wenno agnepnep. Saluadanna ti pannakkurukor ti sangi ti rangtay.
Ammo ni Martin nga agbalinto a bassit a karayan daytoy a paset 'toy dua a bantay. Dagitoy laeng abaga ti penned ti makitkita kadagiti natutudo nga al-aldaw. Lemmesen ken yanudto ti danum dagiti pagteng ken kinapudno iti pannakaaramid daytoy a penned.
Immanges ni Martin iti nauneg... Nangmesmes.
NAGSARDENG ti trabaho da Martin. Awan simmangpet a semento iti project site. Mataktak ti aldawda. Bimmaba ni Carias idi Domingo ngem saanna a kinita dagiti material a kasapulan.
Daytoy manen ti nganngani nagsubangan da Martin ken Carias a nasapa. Naimbag laengen ta dinengngeg ni Martin ni Lakay Manuel itay bumara ti sinnungbatda ken Carias. Dumayamudom ni Carias a bimmaba.
Dua pay a lawas, makompletodan ti penned. Ngannganidan mairingpas ti kanawan a payak ti pagdissuoran ti danum. Sangapulo ket dua a metro ti kawalat ti agsumbangir a payak ti pagdissuoran ti danum. Kumamang dagitoy iti sangi dagiti abaga ti penned. Makipatarda met laeng iti katayag kadagiti abaga ti penned. Tulong a sarikedked iti pannakurukor ti sangi ti penned no bilang man salpaen ti danum dagiti abaga daytoy. Saripda pay ti payak ti penned iti pannakarugnay ti daga iti agsumbangir
a bakrang ti bantay.
Walo a metro ti katayag dagiti payak ti pagdissuoran. Nasurot dagiti detalye iti pannakatrabaho ti pundasion ti payak ti penned a kas nailanad iti plano. Kasta metten ti pannakakamada dagiti bato a halo-bato-halo agingga iti umuna a biga ti payak ti penned.
Manipud iti rabaw ti umuna a biga, saanen a nasurot ti naidetalye iti plano a pannakakamada dagiti bato. Kas iti gagangay nga ar-aramidenda, kinamadada nga immuna dagiti bato sada piniltapiltakan lattan iti halo ti nagbabaetan dagitoy.
Awan ti naaramidan da Martin no di agtungpal iti bilin ni Engr. Salamanca. Saanton a malasin no mapalitadaan ti rupa dagiti bato a pannakamaskara ti sibubukel a proyekto.
Kasta man met laengen ti inaramidda iti rabaw ti maikatlo a biga, dua a metro ngatuen iti umuna a biga. Ken agpangato pay.
Idi naminsan nga aldaw, rinugiandan a kinamadaan iti bato ti rabaw ti maikatlo a biga ti payak ti penned, innem a metro ngatuen iti pundasion. Nairingpasda a nakamadaan iti sumuno nga aldaw ngem saanda a naituloy a naselselan iti halo dagiti nagbabaetan dagiti bato ta isu metten a naibus ti semento nga usarenda. Yaw-awa da Martin a marugnay dagiti saan pay a napiltakan iti halo a nakamada a bato no kellaat nga agtudo. Sayang laeng ti bannogda. Nalasangda koma payen ti andamio nga inusarda a nagiparabawan kadagiti bato ken nagbatayan a nangkamada kadagitoy, no adda semento.
Agalas-tresen idi dumteng da Carias ken Engr. Salamanca iti proyekto. Kinakuyogda ti kurang a semento.
"Inton Biernes, umay bisitaen dagiti taga-Departamento ti Agrikultura ken dagiti inspektor ti inhinieria ti probinsia daytoy proyekto," impakaammo ti inhiniero idi kasangsangonan da Martin ken dagiti kakaduana iti sanguanan ti bunkhouse.
Nakadumog ni Martin. Ita laeng a dumuklawit ti inhiniero iti proyekto. Ammona a sitaren ita ni Engr. Salamanca iti napasamakda ken Carias. Ngem saan a mabuteng. Nakasaganan iti ania man a mapasamak.
"Kayatko a maileppas dayta a paset, sakbay ti Huebes." Intudo ti inhiniero ti paset ti penned a pangtedda a tartrabahuen.
"Nawaya a malpasmi, inginil. Mielkoles pay laeng no bigat," simmungbat ti maysa a kadua da Martin.
"Nasayaat no kasta." Nagsig-am ti inhiniero. "Kayatko pay nga ibaga nga agsagana ti kagudua 'toy grupoyo. Inton bigat ti Lunes, itulnogkayonto iti sumaruno a proyekto a trabahuentayo. Saanen a kasapulan ti adu a tao ditoy."
In-inut nga intungraraw ni Martin ti rupana. Nagsabat dagiti matada ken Engr. Salamanca.
Nakalbit ti rumrumkuas iti barukongna. Kasla ad-adda a bimmassit ti panagkita ni Martin iti inhiniero a butit.
Nadlaw ti inhiniero ti nabagas a panangmatmat ni Martin kenkuana. "Adda kadi problema, Martin?"
In-inut a timmakder ni Martin. Pinagkalmana ti riknana. "Napagnunumuanmi nga agkakadua, inginil, a maudin daytoy a ployekto a tlabahuenmi kenka. Umakalkaminton," nababa ngem natangken ti boses ti baro. Saanna nga insina dagiti matana iti inhiniero.
"Ania!" Dimmakkel dagiti mata ti inhiniero. "Ulitem man ti kinunam!"
"Pudno ti nangngegmo, inginil. Umakalkaminton." Awan amak ni Martin a nakipinnerreng ken Engr. Salamanca. Naalay-ayan ti dadagsen ti riknana.
"Punieta! Anaknakay’ ti diablo!" nagtabbaaw ti inhiniero. Sinaggaysana a minulagatan ida.
Namrayan laeng dagiti kadua ni Martin ti nagdumog.
"Iti unday ti panawen a kinakaasiankayo... ita, ikastoydak! Awanankay’ iti bain!" inkiraos ti inhiniero.
"Pudno a kinakaasiannakami, inginil. Ngem adda kaibatogan dagiti ling-etmi a saanmi a nalagpat," kinuna ni Martin. "Naglablabonankayo gapu kadakami."
"Punieta! Igorotkay’ la a talaga! Angpaskayo!" Agtigergeren ti inhiniero iti pungtotna.
"Dakayo ti angpas, inginil!" Dimmadakkel dagiti anges ni Martin.
"Awanankay iti utang a naimbag a nakem!" Kellaat a pinidut ti inhiniero ti pala a naipasanggir iti diding ti bunkhouse. Iti apagdarikmat, dinarupna ni Martin.
Nagsanud ti baro. Saan met a nakakuti dagiti nabigla a kaduana.
"Agtalnakay' koma, inginir!" Tinaray a rinakep ni Lakay Manuel ti inhiniero a kasla agpagunggan.
"Saanka a makibibiang, Lakay Manuel! Ikkak 'ti pagnakman daytoy aginlalaing nga Igorot!" Inwadag ti inhiniero ti lakay.
Naiparusisi ti lakay iti nakaidalimanekan dagiti timba a pagbumbunagda iti halo. Nabtak ti pispisna iti pannakaitupana kadagiti timba. Pimsuak ti dara iti pispisna.
Nagburek ti dara ni Martin. Dinarupna ni Engr. Salamanca.
Ngem nakasaganan ti inhiniero. Nakakinkintal a nagdisso ti bukot ti pala nga impasabatna iti barukong ni Martin. Napasanud daytoy.
Dimmarup manen ti inhiniero. Kasla agpakamatay. Sanud a sanud met ni Martin a nanglisi iti pala. Agingga a nakagtengda iti kanawan nga abaga ti penned.
Dinarundon ti inhiniero. Awanen ti paglisian ni Martin. Nagrukob idi paleken manen ni Engr. Salamanca.
Nagkallasawan ti pala. Iti pigsa ti panangiwasawas ti inhiniero, dina nabalanse ti bagina ket nanartarus a nagsuek iti lansad ti pagdissuoran ti danum ti penned.
Binurak ti kanalbuong ti apagkanito a pannakaimayeng ni Martin. Nadapig ti kanawan a bukotna. Nabibineg. Timmaliaw. Sirsirigen manen ni Carias.
Timmaray ni Martin iti rangkis iti ngatuen dagiti nakamada a bato iti paset ti penned a tartrabahuenda. Bimtak manen ti kanalbuong. Nagsarukigkig sa nadaleb ti baro.
Addaytan ni Carias! Inuray ni Martin ti sabali pay a kanalbuong ngem awan naurayna.
Rinugmaan ketdi ni Carias ti baro. Sinakayanna a dinanogdanog daytoy.
Inrukuas ni Martin ni Carias iti amin a pigsana. Nakaruk-at. Binalesna a dinanogdanog ni Carias.
Iti panagkutikutida, in-inut a naalus-os ni Martin iti rangkis. Nakaibbet ken Carias ket natnag iti lansad ti pagdissuoran ti danum. Natulid ti andamio a nakaisalatanna nga immuna.
Dagus a bimmangon ni Martin. Nabibineg ti sibubukel a bagina. Saan ketdi a nasaktan. Ngem nabuslon ti dara a pumpumsuak iti bakrang ken bukotna.
Nadlawna a sirsirigen manen ni Carias a nakatakder kadagiti nakamada a bato. Timmaray ni Martin a nagpababa iti gayadan ti penned. Inasakna ti agus ti danum nga agpababa. Kellaat a nadaleb daytoy.
Bimtak ti kanalbuong a kinagiddan ti ikkis ni Carias.
Nagballikid ni Martin a nangtaliaw ken Carias. Nakitana ni Carias a nakikuyog kadagiti narugnay a nakamada a bato a saan pay a naselselan iti halo a nagbatayan daytoy. Ginaburan dagiti bato iti lansad ti pagdissuoran ti danum ti penned!
Narikna ni Martin ti nadaras a panagkapsutna. In-inut a kimmusnaw ti panagkitana. Maadasanen iti dara.
Kellaat a nabatak. "Martin, barok..."
Nailasinna ni Lakay Manuel.
"Itaraydaka iti ospital, barok. Patangkenem 'ta nakemmo." Makasangsangit ti lakay.
Naallingag ti baro ti pukkaw: "Ni Engr. Salamanca, narung-o!"
Nagtuloy a nayagus ti darana a nailimog iti nasin-aw a danum ti ubbog nga agpababa.
Premiado a mannurat, inyalat ni ARNOLD PASCUAL JOSE ti Maikatlo a Gunggona iti Salip iti Ababa a Sarita (Iloko Division) ti 51st Don Carlos Palanca Memorial Awards, 2001. Fellow ti 29th UP National Writers Workshop a naangay iti Baguio City idi Abril 1997. Adun a sarita, daniw ken salaysayna ti naipablaak iti Bannawag. Sumagmamano metten a saritana ti naipablaak iti Liwayway. Sinuratna ti Somewhere Out There nga insalipna iti 1st Star Cinema Screenplay Writing Contest (2002). Inauna a bunga da Romeo Jose ken sigud a Caridad Pascual ti 56 Bacsil North, Laoag City. Advertising Deskman ti Liwayway Publishing, Inc. ken tesorero ti GUMIL Metro Manila. Agbirbirok pay laeng iti kaulesna.
Kunkunada (1):
- @December 2, 2012 at 8:25 AM ni , kunana...
-
szybki kredyt
pożyczka bez bik
kredyt sms
pożyczki pozabankowe us
kredyt chwilówka bez bik
kredyty bez zaświadczeń bialystok
kredyt bez bik


text:
Dmitri Mendeleev
Ni Dmitri Ivanovich Mendeleev[1] (Ruso: ДMи́Tpий ИBáHoBич MeHдeлéeB; IPA: [ˈdmʲitrʲɪj ɪˈvanəvʲɪt͡ɕ mʲɪndʲɪˈlʲejɪf] ( denggen); 8 Pebrero 1834 – 2 Pebrero 1907 O.S. 27 Enero 1834 – 20 Enero 1907) ket maysa idi a Ruso kimiko ken inbentor. Isu ket naipammadayawan a kas ti nagpartuat ti immuna a bersion ti periodiko a lamisaan dagiti elemento. Ti panagusar ti lamisaan, isu ket nangipadto kadagiti tagikua dagiti elemento a saan a naduktalan.
Dagiti nagibasaran[urnosen | urnosen ti taudan]
Adu pay a mabasbasa[urnosen | urnosen ti taudan]
- Gordin, Michael (2004). Ti Nasayaat a naurnos a Banag: Ni Dmitrii Mendeleev ken ti Anniniwan ti Periodiko a Lamisaan. New York: Basic Books. ISBN 0-465-02775-X.
- Mendeleyev, Dmitry Ivanovich; Jensen, William B. (2005). Ni Mendeleev iti Periodiko a Linteg: Dagiti Napilpili a Surat, 1869–1905. Mineola, New York: Dover Publications. ISBN 0-486-44571-2.
- Strathern, Paul (2001). Ti Tagtagainep ni Mendeleyev: Ti Panagbiruk para kadagiti Elemento. New York: St Martins Press. ISBN 0-241-14065-X.
- Mendeleev, Dmitrii Ivanovich (1901). Dagiti Pamunganayan ti Kimika. New York: Collier.
Dagiti sipo ti ruar[urnosen | urnosen ti taudan]
Midia a mainaig kenni Dmitri Mendeleev iti Wikimedia Commons
- Kasisigu a Periodiko a Lamisaan, na-anotasionan. webserver.lemoyne.edu


text:
Bremen
Ti Siudad a Munisipalidad ti Bremen (Aleman: Stadtgemeinde Bremen, Panangibalikas nga Aleman: [ˈbʁeːmən] ( denggen)) ket maysa a Hanseatika a siudad idiay amianan a laud ti Alemania. Daytoy ket maysa a komersio ken industria a siudad nga adda dagiti nangruna a puerto idiay Karayan Weser, ti Bremen ket paset ti Bremen-Oldenburg a metropolitano a lugar (2.4 a riwriw a tattao). Ti Bremen ket isu ti maikatlo a kaaduan ti populasion a siudad idiay Akin amianan nga Alemania ken ti maikasangapulo idiay Alemania.
Ti Bremen ket adda ti 60 km (37 mi) iti abagatan manipud ti sabangan ti Karayan Weser idiay Baybay Amianan. Nga adda ti Bremerhaven idiay asideg ti sabangan, dagitoy dua ket buklenda dagiti estado ti Bremen (opisial a nagan: Freie Hansestadt Bremen - Nawaya a Hanseatika a Siudad ti Bremen).
Dagiti nagibasaran[urnosen | urnosen ti taudan]
- ^ "Bevölkerungsstand und Bevölkerungsbewegung am 31.12.2013". Statistisches Landesamt Bremen (iti Aleman). 16 Septiembre 2014.
- ^ Ti senial ti karro nga HB nga adda ti 1 a letra ken 4 a numero ket naireserba para kadagiti panagrehistro ti karro idiay Bremerhaven.


text:
Pagsasao a Tahitiano
Ti Tahitiano (Reo Tahiti wenno Reo Mā'ohi)[3] ket ti pagsasao a Polinesio, a nangruna nga insasao idiay Is-isla Sosiedad iti Polinesia a Pranses. Daytoy ket tagikua ti grupo ti Akindaya a Polinesio.
Ti Tahitiano ket immuna idi a naisurat manipud iti naisasao a pagsasao babaen dagiti misionario ti Kangimongan ti Misionario ti Londres idi nasapa a maika-19.
Dagiti nagibasaran[urnosen | urnosen ti taudan]
- ^ Tahitiano iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Tahitian". Glottolog 2.7. Jena: Instituto para iti Ebolusionario nga Antropolohia ni Max Planck.
- ^ Reo Mā'ohi maipatarus a kas “patneng a pagsasao”, ken mabalin nga iti prinsipio ket mangidesignado iti ania man kadagiti pito nga indehenio a pagsasao iti Pranses a Polinesia. Ti pagsasao a Tahitiano ket naisangayan a tinawtawagan iti Reo Tahiti (Kitaen ti Charpentier & François 2015: 106).


text:
Sikolohia
Ti sikolohia ket maysa nga akademiko ken maipakat a displina a mangiraman ti sientipiko a panagadal kadagiti maipapan ti isip a pamay-an ken dagiti panagkukua.[1][2] Ti sikolohia ket adda ti madagdagus a gandat ti pannakaawat dagiti agmaymaysa ken dagiti grupo babaen kadagiti panangipatakder kadagiti sapasap a pamunganayan ken panagsuksukisok kadagiti naisangsangayan a kaso,[3][4] ken babaen dagiti adu a pannakaigapo daytoy ket dumtengan a pakagandatan ti panagpasayaat ti kagimongan.[5][6] Iti daytoy a trabaho, ti propesional agob-obra wenno agsuksukisok ket tinawtawagan a kas ti maysa a sikologo, ken mabalin a maidasig a kas maysa a sosial, panagkukua, wenno kognitibo a sientista. Dagiti sikologo ket pumadasda a mangawat ti papel dagiti pamay-an ti isip iti agmaymaysa ken sosial a panagkukua, bayat nga agsuksukimat kadagiti pisiolohiko ken neurobiolohiko a pamay-an a pakaibatayan dagiti kognitibo a pamay-an ken panagkukua.
Dagiti nagibasaran[urnosen | urnosen ti taudan]
- ^ "Kasano nga inlawlawagan ti APA ti "sikolohía"?". Naala idi 15 Nobiembre 2011.
- ^ "Pannakaipalpalawag ti "Sikolohia (Pagsurotan a Panid ti APA)"". Naala idi 20 Disiembre 2011.
- ^ Fernald LD (2008). Sikolohia: Dagiti innem a perspektibo (pp. 12–15). Thousand Oaks, CA: Sage Publications.
- ^ Hockenbury & Hockenbury. Psychology. Worth Publishers, 2010.
- ^ O'Neil, H.F.; cited in Coon, D.; Mitterer, J.O. (2008). Pangyuna ti sikolohía: Dagiti dalanan ti isip ken panagkukua (maika-12 ed., pp. 15–16). Stamford, CT: Cengage Learning.
- ^ "Ti mision ti APA [American Psychological Association] ket ti mangiparang-ay ti pannakapartuat, komunikasion ken pannakaipakat ti sikolohiko a pannakaammo tapno maimbagan ti kagimongan ken mapasayaat ti biag ti tattao"; APA (2010). Maipanggep ti APA. Naala idi 20 Oktubre 2010.
Dagiti silpo ti ruar[urnosen | urnosen ti taudan]
Midia a mainaig iti Sikolohia iti Wikimedia Commons


text:
Maris
Ti maris wennor kolor ket isu ti maipapan iti panagkita a panangipagarup ti tagikua a kapada iti tattao kadagiti kategoria a makunkuna iti balabbasit, asul, duyaw, berde ken daddumapay. Ti maris ket naala manipud ti bileg ti espektro iti lawag (pannakaiwarwaras iti lawag a maigiddiat ti kaatiddog ti allon) a makitinnignay iti mata iti espektral a sensitibidad dagiti reseptor ti lawag. Dagiti kategoria timaris ken pisikal a pakailasinan ti maris ket mainaig dagitoy kadagiti banag, materiales, taudan ti lawag, kdpy, a naibatay kadagiti pisikal a tagukuda a kas ti panagsagepsep ti lawag, panagballatok, wenno pannakaipasngaw ti espektra. Babaen tipanangipalawag ti espasio ti maris, dagitimaris ket mabalin a numeriko a mainaganan babaen dagiti nagsasabtanda.
Gapu ti panangipagarup timaris ket nagtaud manipud kadagiti agdumaduma nga espektral a sensitibidad kadagiti nadumaduma a kita dagiti selula a kono iti retina kadagiti nadumaduma a paset ti espektroto, dagiti maris ket mabalin a maipalawag ken mapataegan babaen ti degrado a panagparugsoda kadagitoy a selula. Dagitoy a pisikal wenno sikolohiko a panangipateg ti maris, nupay kasta, ket saan a napno a mangipalawag ti sikopisikal a panangipagarup ti langa ti maris.
Ti siensia ti maris ket masansan a tinawtawagan ti kromatika, kromatograpia, kolometria, wenno simple laeng a siensia ti maris. Daytoy ket mamngiraman ti panangipagarup ti maris babaen ti mata ti tao ken utek, ti taudan ti maris kadagiti materiales, teoria ti maris iti arte, ken ti pisika ti elektromagnetiko a radiasion inti makitkita a sakop (tisu daytoy ti sapasap a makunkuna a kas ti lawag).
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Midia a mainaig iti Maris iti Wikimedia Commons
- Bibliograpia a Batayan ti Datos iti Teoria ti Maris, Unibersidad ti Buenos Aires


text:
Submarino
Ti submarino ket maysa a pagluganan iti danum a makapabael ti nawaya a panaglangoy ti kaadaleman. Daytoy ket maigiddiat manipud ti sumerhible, nga adda ti limitado a kapabilida iti kaadaleman. Ti termino a submaríno ket kaaduan amaitudtudo iti dakkel a naitripulate ng autonomo a bahina. Nupay kasta, ti naipakasaritaan wenno ti panagisasao, ti submaríno ket mabalin pay a mangitudo kadagiti kalalainganna a kadakkel wenno bassit a bahina (dagiti battit a submarino, dagiti basaan a submarino), dagiti lugan a naipatpattiway a napaandar wenno dagiti Autonomo a Lugan ti Kaadaleman.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Submaríno iti Wikimedia Commons


text:
1903
Ti 1903 ket maysa a bisiesto a tawen a nangrugi iti aldaw ti Huebes iti kalendario a Gregoriano.
Paspasamak[urnosen | urnosen ti taudan]
Naipasngay[urnosen | urnosen ti taudan]
- Mayo 3 – Bing Crosby, Amerikano a kumakanta ken aktor (pimmusay 1977)
- Mayo 8 – Fernandel, Pranses nga aktor (pimmusay 1971)
- Septiembre 13 – Claudette Colbert, Pranses-Amerikana nga aktres (pimmusay 1996)
Pimmusay[urnosen | urnosen ti taudan]
- Mayo 13 – Apolinário Mabini, Filipino a daulo ti rebolusion (naipasngay 1864)


text:
Patien Kadi Dagiti Saksi ni Jehova nga Isuda Laeng ti Maisalakan?
Saan. Minilion a tattao a saan a Saksi ni Jehova a nagbiag ginasut a tawenen ti napalabas ti addaan iti gundaway a maisalakan. Kuna ti Biblia nga iti baro a lubong nga inkari ti Dios, “
addanto panagungar agpadpada dagiti nalinteg ken dagiti nakillo.” (Aramid 24:15) Maysa pay, adu a tattao ita ti mabalin nga agserbinto pay iti Dios, ket maisalakandanto met. Aniaman ti kasasaad, saan a dakami ti mangibaga no siasino ti maisalakan ken saan. Ni Jesus ti mangikeddeng iti dayta.—Juan 5:22, 27.
Ammuem ti Ad-adu Pay
AGRIINGKAYO!
Ania ti Aldaw ti Panangukom?
Ammuem ti kaipapananna ken no apay a mangyeg dayta iti namnama imbes a buteng.


text:
Dakkel a bagbagis
Ti dakkel a bagbagis ket isu ti kinaudi a parte ti sistema ti pannakalpa iti bertebrata nga ay-ayup. Ti annongna daytoy ket ti panagsagepsep ti danum manipud kadagiti nabatbati a saan a narunaw a makan a banag, ken ipasana dagiti awan serbina a rugit a material manipud ti bagi.[1] Daytoy nga artikulo ket nangruna a maipanggep ti lalaem ti tao, urayno ti pakaammo a maipanggep ti prosesona ket dagus met a maipakat kadagiti kaaduan a mamalia.
Dagiti nagibasaran[urnosen | urnosen ti taudan]
- ^ Nailain nga Instituto ti Kanser. "NCI a Diksionario dagiti Termino ti Kanser — dakkel a bagbagis". Naala idi 2012-09-16.


text:
Prinsipe Guillermo, Duke ti Cambridge
Ni Prinsipe Guillermo, Duke ti Cambridge KG, KT (William Arthur Philip Louis;[fn 1] naiyanak idi 21 Hunio 1982), ket isu ti kinauna nga anak ni Carlos, Prinsipe ti Gales, ken Diana, Prinsesa ti Gales, ken ti maikatlo a kaunaan nga apo ni Reina Isabel II ken Prinsipe Philip, Duke ti Edinburgh.[2] Isu ti maikadua iti linia ti panagsasaruno, kalpasan ti amana, kadagiti trono ti sangapulo ket innem a nawaya a naturay nga estado a naamammoan a kas dagiti Mankomunidad a pagturayan: ti Nagkaykaysa a Pagarian, Kanada, Australia, Baro a Selanda, Hamaika, Barbados, ti Bahamas, Grenada, Papua Baro a Guinea, ti Is-isla ti Solomon, Tuvalu, Santa Lucia, San Vicente ken dagiti Grenadito, Belize, Antigua ken Barbuda, ken San Kristobal ken Niebes.
Isu ket naedukaduan kadagiti uppat nga eskuela idiay Nagkaykaysa a Pagarian ken naagun-od ti degrado manipud idiay Unibersidad ni St Andrews. Isu ket napnapan kadagiti paset ti sawang a tawenna idiay Chile, Belize, ken dagiti pagilian idiay Aprika, a kangrunaan idiay Kenya nga idiay ket nagtaeng ken namin-adu a nagbakbakasion. Ni Prinsipe Guillermo ket nagala pay idi ti Kiswahili a panagadadal kadagiti unibersidad idiay Kenya ken Tanzania. Isu ket nakomisionado a kas maysa a teniente iti Dagiti Asul ken dagiti Kaarian a rehimento ti Sangkabalayan a Kabaliero—a nagserserbi a kaduana ti kabsatna a lalaki a ni Prinsipe Harry—ken, kalpasan ti dua a tawen, isu ket nakagun-od ti paypayakna babaen ti panakalpasna ti piloto a panagsanayna idiay Kolehio ti Naarian nga Aero Puersa ti Cranwell. Idi 2009, ti Prinsipe ket immalis idiay Naarian nga Aero Puersa, ken naipangato idi ti agpatayab a teniente ken nagadal nga agpatayab ti helikopter tapno agbalin nga agnanayon a piloto iti Puersa ti Panagbiruk ken Panagisalakan. Idi Otonio ti 2010, nalpasanna ti sapasap ken ti panaysanay ti nangruna ken kita ti helikopter ken napan idiay RAF a Ginget diay Bil. 22 nga Eskuadron a nagtigtignay kadagiti aramid a kumaduaan a piloto iti Sea King a helikopter ti panagbiruk ken panagisalakan. Ni Prinsipe Guillermo nakiassawa iti napauten a nobiana, a ni Katerina Middleton, idi 29 Abril 2011 idiay Westminster Abbey.[3] Dagiti oras sakbay ti kasarna, ni Prinsipe Guillermo ket napartuat idi a kas ti Duke ti Cambridge, Konde ti Strathearn ken Baron Carrickfergus.[4][5][6]
Dagiti nota[urnosen | urnosen ti taudan]
- ^ a b A kas kameng ti Naarian a Pamilia isu ket naikeddenga a matawtawagan ti Natanyag nga Apo, ni Guillermo ket pormal nga awan ti apelyido. No adda ti maysa amausar, daytoy ket ti Mountbatten-Windsor. Iti milisia a karerna, ni Guillermo ket agus-usar ti apelyido a Gales.[1] Segun ti sursurat ti patente ti Pebrero 1960, ti kamara ken pamilia a naganna ket Windsor. Ti tengnga a nagan ni Louis ket maibalbalikas a /ˈluː.i/.
Dagiti nagibasaran[urnosen | urnosen ti taudan]
- ^ Duke ti Cambridge ket maibaniaga idiay Falklands, Ministro ti Salaknib, 10 Nobiembre 2011, naala idi 11 Nobiembre 2011
- ^ "Ti Prinsipe ti Gales". Ti opisial a wensite ti Britaniko a Monarkia. Naala idi 6 Abril 2011.
- ^ "Ti umnong ket ragragsakenda dagiti baro nga agasssawa". BBC News. Naala idi 29 Abril 2011.
- ^ "Dagiti titulo ket nairangaran para kenni Prinsipe William ken Katerina Middleton". Palasio ti Buckingham. 29 Abril 2011. Naala idi 29 Abril 2011.
- ^ "Kate ken William ken agbalinda a Duke ken Dukesa ti Cambridge". BBC News. Naala idi 29 Abril 2011.
- ^ Beckford, Martin (29 Abril 2011). "Naibaga dagiti baro a titulo ni Prinsipe Guillermo ken Kate Middleton". The Telegraph. Londres. Naala idi 3 Hunio 2011.
Dagiti silpo ti ruar[urnosen | urnosen ti taudan]
- Midia a mainaig kenni Prinsipe Guillermo, Duke ti Cambridge iti Wikimedia Commons
- Dagiti inadaw a sasao a mainaig kenni Prinsipe Guillermo, Duke ti Cambridge iti Wikiquote (Ingles)
- Royal.gov.uk – Prinsipe Guillermo
- Prinsipe ti Gales.gov.uk – Prinsipe Guillermo


text:
^Hamilton, Calvin J. (Agosto 4, 2001). "Neptuno". Dagiti Panagkita ti Sistema Solar. Naala idi Agosto 13, 2007.
^Walter, Elizabeth (Abril 21, 2003). Cambridge Advanced Learner's Dictionary (Maika-2 nga ed.). Cambridge University Press. ISBN978-0-521-53106-1.
^Yeomans, Donald K. (Hulio 13, 2006). "HORIZONS System". NASA JPL. Naala idi Agosto 8, 2007. Idiay pagsaadan, mapan idiay "web interface" ken pilien ti "Ephemeris Type: Elements", "Target Body: Neptune Barycenter" ken "Center: Sun".
^Ti orbital nga elemento ket mangitudo ti barisentro iti Neptuno a sistema, ken dagitoy ket agdagdagus nga oskulador a kuenta iti apag-isu a J2000 a panawen. ti barisentro a kuantidad ket naited gaptu ti, paggiddiatan a planetario a sentro, saanda a mapadasan ti makitkita a panagbalbaliw iti tunggal maysa nga aldaw manipud kadagiti panaggunay dagiti bulan.


text:
Manipud Kadagiti Editor ti Bannawag
October 2, 2016
In-inut Manen a Nagsublida...
IN-INUT MANEN A NAGSUBLIDA ITI SIGUD A PAGSAPULANDA dagiti agindeg iti Isla Manicani, Eastern Samar kalpasan a dinuprak ida ti Bagyo Yolanda tallo a tawenen iti napalabas. Kas kadagiti taga-Tacloban, nairaman met dagitoy a napakaruan iti didigra ket agingga kadagitoy, makita pay laeng ti lemma a gapuanan ti bagyo. Pagimbaganna, nakasursuron dagitoy nga agsagana no kasta nga adda dumteng a kalamidad. (Leilanie G. Adriano)
(Naipablaak iti Bannawag, Oktubre 10, 2016 a bilang.)
Dua nga antolohia dagiti sarita ti GF Tagnawa Series, maisagsagana
Umuna ti Tagnawa 3, antolohia dagiti speculative fiction nga Ilokano nga editen da Roy V. Aragon, direktor ti GF ken chairman ti nasao a komite, ken Ariel S. Tabag, poetry editor ti Bannawag ken sekretario-heneral ti GF; ken maikadua, ti Tagnawa 4, ti antolohia dagiti ababa a sarita nga Ilokano dagiti babbai a mannurat nga editen da Linda T. Lingbaoan-Bulong, Sherma E. Benosa, ken Rhea Rose D. Berroy.
Maikatlo ken maikapat dagitoy a libro, kas panagsaganadda, iti Tagnawa Series, a manamnama a mairuar iti umay a tawen, 2017.
Pagalagadan iti panagidatag iti Tagnawa 3:
1. Dua a sarita ti idatag. Nasaysayaat no di pay naipablaak ti idatag ngem mabalin met no naipablaaken iti magasin, wenno dadduma pay a babasaen wenno iti Internet. No naipablaaken, masapul nga adda notasion iti baba ti sinurat mainaig iti detalye ti pannakaipablaak daytoy. Maysa laeng ketdi a sarita ti mairaman, ken segun iti pangngeddeng dagiti editor. Karbengan dagiti editor ti di mangiraman kadagiti maidatag a sarita a di makapatar iti pagrukodanda, ken iti sabsabali pay a makaigapu.
2. Speculative fiction ti idatag a sarita. Kayatna a sawen, ania man a sarita maipanggep iti pantasia, di nakappapati ngem pudno, magic realism, science fiction, supernatural fiction, superhero fiction, ken alternate history.
3. Mapakuyogan dagiti sarita iti pakasaritaan ti biag ti autor, karaman dagiti contact information (adres, numero ti telepono/selpon, e-mail). Pakuyogan iti kaudian a retrato iti .jpeg a file format.
4. Ipatulod iti e-mail dagiti sarita, iti rvaragon@gmail.com wenno iti asseng.tabag@gmail.com.
5. Masapul a maawat dagiti sarita iti di naladladaw ngem Oktubre 31, 2016.
6. Agdalan dagiti sarita iti nainget a panagarisit dagiti editor. Mapakaammuan dagiti autor a mairaman iti libro makabulan kalpasan ti naituding a deadline.
7. Para iti dadduma pay a detalye, makiuman kadagiti editor babaen dagiti e-mail address iti ngato.
Pagalagadan iti panagidatag iti Tagnawa 4:
1. Silulukat ti antolohia iti amin a babbai a mannurat. Dua a sarita ti idatag. Nasaysayaat no di pay naipablaak ti idatag ngem mabalin met no naipablaaken iti magasin, wenno dadduma pay a babasaen wenno iti Internet. No naipablaaken, masapul nga adda notasion iti baba ti sinurat mainaig iti detalye ti pannakaipablaak daytoy. Maysa laeng ketdi a sarita ti mairaman iti antolohia, ken segun iti pangngeddeng dagiti editor. Karbengan dagiti editor ti di mangiraman kadagiti maidatag a sarita a di makapatar iti pagrukodanda.
2. Uray ania a sarita ti idatag, nawaya ti tema a suraten, ken iti tradisional man wenno eksperimental a wagas. Nupay kasta, maikkan iti importansia dagiti sarita a mangtratar iti pakaseknan ti babbai, gender issues kas iti gender equality ken gender sensitivity, kdp.
3. Mapakuyogan dagiti sarita iti pakasaritaan ti biag ti autor, karaman dagiti contact information (adres, numero ti telepono/selpon, e-mail). Pakuyogan iti kaudian a retrato iti .jpeg a file format.
4. Ipatulod iti e-mail dagiti sarita, iti matronatres@yahoo.com, sherma.benosa@gmail.com, wenno rhearoseberroy@gmail.com. Mabalin pay nga ited babaen ti private message iti Facebook account dagiti editor.
5. Masapul a maawat dagiti sarita iti di naladladaw ngem Oktubre 31, 2016.
6. Agdalan dagiti sarita iti nainget a panagarisit dagiti editor. Mapakaammuan dagiti autor a mairaman iti libro makabulan kalpasan ti naituding a deadline.
7. Para iti dadduma pay a detalye, makiuman kadagiti editor babaen dagiti e-mail address iti ngato.
(Naipablaak iti Bannawag, Oktubre 10, 2016 a bilang.)
October 1, 2016
OKTUBRE 10, 2016
SARITA
4 Dear Jim
Norberto D. Bumanglag, Jr.
NOBELA
12 Ti Bastardo (28)
Norberto D. Bumanglag, Jr.
14 Baknangtan, Kayong! (13)
D.S. Bulong
DANIW
6 Salugsog
Daniel L. Nesperos
23 Makitak ‘Toy Pusok Kadagita Matam
Amado I. Yoro
47 Daniw a Para Ubbing
Jeannette Diana C. Blanco
SALAYSAY
8 Daytoy nga Estasion ti Radio ti Rangtay ni Filipino iti Tangatang
Ric Agnes
26 Nasustansia Dagitoy a Pagpakan iti Manok
Reynaldo E. Andres
KOMIKS
35 Sweet Jazmine (5)
38 Don Clavio de Ylocos (7)
41 Miks & Tiks
KOLUM
10 Saludsodem ken ni Apo Hues
19 Dear Doc
24 Padasem Daytoy, Kailian
29 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
15 Netizone
16 Biag ni Ilokano
17 Siled ti Kararag
20 Ti Asom ken ti Beterinario
21 Ammom Met Laeng ti Pakasaritaan ti Bukodmo nga Ili?
22 Tao, Lugar, Pasamak
28 Idi Un-unana a Panawen
32 Ammuem Pay Dagitoy
34 Pannangan Dagiti Ubbing iti Restauran
43 Ti Gasatmo Ita a Lawas
46 Dagiti Pabula ni Aesop
September 25, 2016
Deadline iti aplikasion iti Pasnaan 7, nayalud-od iti Oktubre 10
Iwayat daytoy ti GUMIL Filipinas (GF), ti gunglo dagiti mannurat nga Ilokano iti Filipinas ken iti ballasiw-taaw, iti panangsangaili ti GUMIL Pangasinan, DepEd Urdaneta Chapter nga idauluan ni Dr. Edmund A. Bisquera.
Masapul a mangidatag ti tunggal aplikante babaen ti e-mail iti portfolio ti ania man kadagiti sumaganad: (a) uppat a daniw; (b) dua nga ababa a sarita, (c) uppat a daniw a para ubbing, (d) dua a sarita a para ubbing, (e) dua a personal a salaysay, (f) storyline para iti nobela ken dua a chapter daytoy. Masapul a nakasurat iti Ilokano dagiti nadakamat a sinurat ken addaan iti title page a nakailanadan ti nagan iti pluma ken linaonna (table of contents). Masapul a nakasurat ti nasao a portfolio iti Word format.
Malukonan dagiti manuskrito iti sabali a Word file a naglaon iti pudno a nagan ti autor, adres, pakakontakan a numero, e-mail address, ababa a pakasaritaan ti biag (bionote) ken kabaruan nga ID picture, ken may-e-mail iti gumil.filipinas@gmail.com; usaren ti paulo (subject) a “Pasnaan 7.”
Sangapulo a fellow ti mapili a maipaayanto iti libre nga akomodasion.
Para iti ad-adu pay nga impormasion, umawag wenno ag-text iti 0921- 602-1938 (AST) wenno ag-e-mail iti gumil.filipinas@gmail.com. (Pasnaan 7 Secretariat)
(Naipablaak iti Oktubre 3, 2016 a bilang.)
Gubat kontra droga, agtultuloy – Duterte
Innayon ti Presidente a sisasagana a mangsalaknib iti pananggubatna iti droga manipud iti “dinadagmel a panirigan” dagiti lokal ken ganggannaet a kritiko a di mangikankano iti kinatalged dagiti Filipino kontra kadagiti drug lords ken aglaklako iti droga.
Impaganetget ni Duterte, iti laksid ti pammabalaw kenkuana manipud iti internasional a komunidad, a karbenganna ti “mangballaag a patayenna dagiti kriminal.”
“Awan bibiangko uray no mano ti maangay a panagdengngeg iti Kongreso iti panggep a mangimameg iti gubat kontra iti droga. Saakto la agsardeng inton naungawen ti maudi a pusher,” kinuna ni Duterte iti pannakiuman kenkuana dagiti agiwarwarnak iti Matina Enclaves, Davao.
Innayon ni Duterte nga adda karina kadagiti umili iti Filipinas a nangibotos kenkuana a Presidente ken nangited kenkuana iti 6 a milion a botos nga ad-adu ngem iti kaasitgan a kinalabanna.
“No diyo kayat a maungaw ti problema iti droga, ikararagyo ngarud a maikkatak iti puestok a kas Presidente,” kinunana.
September 22, 2016
OKTUBRE 3, 2016
SARITA
4 Pamulinawen
Roy V. Aragon
NOBELA
12 Ti Bastardo (27)
Norberto D. Bumanglag, Jr.
14 Baknangtan, Kayong! (12)
D.S. Bulong
DANIW
6 Tudo ti Kurad
Ria Rebolledo
8 Nagkaysa
Ariel S. Tabag
18 Kawar
Pearl Lovedyn A. Dacuag
47 Daniw a Para Ubbing
Roselyn C. Campano
SALAYSAY
26 Napintas ti Agtaraken iti Paltat No Pagtutudo
Reynaldo E. Andres
KOMIKS
35 Sweet Jazmine (4)
38 Don Clavio de Ylocos (6)
41 Miks & Tiks
KOLUM
10 Saludsodem ken ni Apo Hues
19 Dear Doc
24 Padasem Daytoy, Kailian
29 Okeyka, Apong
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
9 Netizone
16 Biag ni Ilokano
17 Siled ti Kararag
20 Panangwatwat iti Aso iti Uneg ti Pagtaengan
22 Haytek!
23 Casa San Antonio: Batonlagip ti Sistema ti Enkomienda ken Monopolia ti Tabako
28 Idi Un-unana a Panawen
32 Ammuem Pay Dagitoy
34 Wen, Mapalag-an Met Dagiti Aramid iti Agsapa
43 Ti Gasatmo Ita a Lawas
46 Dagiti Pabula ni Aesop
September 15, 2016
Buneng, Wasay, Sampilok, Tabas
BUNENG, WASAY, SAMPILOK, TABAS. Agpilpili daytoy a kustomer iti gatangenna a buneng iti maymaysa a puesto iti igid ti kalsada ti Carig Sur, Tuguegarao. Agpateg iti P250 ti maysa a buneng a naaramid manipud iti mulye ti lugan idinto a P350 met dagiti napanday manipud iti guide bar ti chainsaw. Malaksid kadagiti nagkaadu a buneng, adda pay wasay, sampilok, tabas, ken barreta a lako daytoy Ina Baket. (Dexter Marin Fabito)
(Naipablaak iti Bannawag, Septiembre 26, 2016 a bilang.)


text:
Editorial
Dagiti risgo iti dalan
Nakaam-ames ti napagteng ni Rodolfo Farinas Jr., baro ni Diputado Rudy Farinas (lst district, Ilocos Norte). Pimmusay ni JR itay nabiit gapu ti aksidente (parbangon) idiay national highway iti Bacarra, Ilocos Norte. Naaksidente ti motorsiklona idi maipagarop a nag-sudden stop ti truck a sarsarunuenna bulonna a na-slide ket timmama isuna iti concrete barrier, segun ti report.
Ti saludsod mainaig ti nasa-o a disgrasia: Adda ngata tail light iti truck? Adda ngata break light iti truck?
Naitukit dagitoy a saludsod agsipud ta ti kaawan ti tail light, break light ken signal light dagiti luglugan ti masansan a makaigapu ti adu a disgrasia iti daldalan, nangnangruna kadagiti national highways. Delikado pay dagiti bolding ti headlight na a behikulo wenno motorsiklo nga awan pulos silawna a masabatmo iti rabii. Kasta pay a delikado dagiti awanan reflectorized ti likodna a kuliglig, kurongkurong ken kalesa.
Adda agdama a paglintegan nasional mainaig kadagiti nasa-o a banag ti luglugan ngem nakurang ti pannakaipakatna. Gapu kadaytoy, tumulong koma dagiti appo a polisia a mangiyemplentar ti linteg. Adda dagiti police checkpoints ngem madlaw a ti konsentrasionda ket ti illegal a droga, armas, kaawan ti driver’s license, kaawan ti registration iti lugan ken kaawan ti crash helmet.#
Monthly News Archives
Editorial & Business Office
Office: (077) 670-7178 CP # 0919-381-6795
0919-434-0759 and 0917-588-6043
E-Mail : ilocos_sentinel@yahoo.com


text:
Segundo
Ti segundo wenno kanito (simbolo: s) ket isu ti batayan a pagbilangan iti oras iti Internasional a Sistema dagiti Pagbilangan (SI)[1] ken isu pay ti pagbilangan iti oras kadagiti sabali [[sistema ti panagrukod] (naipangyababaan iti s wenno sec[2]); daytoy ti maikadua a pannakabingbingay iti oras baabaen ti innem a pulo, ti umuna a pannakabingbingay babaen ti 60 ket ti minuto.[3] Iti baetan ti AD 1000 (idiinusar ni al-Biruni dagiti segundo) ken idi 1960 ti segundo ket naipalawag a kas 1/86,400 iti natimbeng a solar nga aldaw (dayta a panangipalawag ket maipakat pay laeng kadagiti dadduma nga astronomikal ken dagiti legado a kontesto).[4]< Idi baetan ti 1960 ken 1967, daytoy ket naipalawag kadagiti itermino iti paset ti panawen iti pagliklikmutan ti Daga iti lawlaw ti Init idi 1900,[5] ngem tattan ket nasaysayaat a naipalplawagen kadagiti termino ti atomiko. Dagiti segundo ket mabalin a marukod babaen ti panagusar ti mekanikal, elektriko wenno dagiti atomiko a pagurasan.
Dagiti astronomiko a panagpalpaliiw iti maika-19 ken maika-20 a sigsiglo ket nangipakita a ti natimbeng a solar nga aldaw ket agin-inut ngem marukod nga umatatiddog ken ti kaatiddog ti tropikal a tawen ket saan met nga intero a maipadto; isunga ti gunay ti init-daga ket saanen a naikeddeng a nasayaat a batayan para iti panangipalawag. Iti pannakaipayammo kadagiti atomiko a pagurasan, nagbalinen daytoy a maipalawag ti segundo a naibatay iti kammasapulan a tagtagikua iti natura. Manipud idi 1967, ti segundo ket naipalawagen nga iti:
ti kapaut dagiti paset ti panawen ti 9,192,631,770 iti radiasion a maitunos iti trnsision ti nagbaetan ti dua a hiperpino nga estruktura iti pundamental a kasasaad ti atomo ti sesio 133.[1]
Idi 1997, ti CIPM ket nangpaneknek a ti sumaruno a panangipalawag ket "mangitudo ti nakatalna nga atomo ti sesio ti temperatura iti 0 K."[1]
Dagiti pasaruno ti SI ket masansan a naitiptipon iti balikas a segundo tapno mangibaga kadagiti subdibision ti segundo, kas ti, ti milisegundo (maysa a sangkaribu ti segundo), ti mikrosegundo (maysa a sangkariwriw ti segundo), ken ti nanosegundo (maysa a sangkabilion ti segundo). TBabaen kadagiti pasaruno ti SI, mabalin pay a mausar tapno mangporma dagiti pangpaadu ti segundo a kas ti kilosegundo (maysa a sangkaribu dagiti segundo), dagiti kastoy a pagilangan ket manmano laeng a mausar iti panagsanay. Ti kaaduan ket dagiti dakdakkel a pagbilangan a saan nga SI a saan a naporma babaen dagiti bileg ti sangapulo; imbes ket, ti segundo ket maipaadu babaen ti 60 tapno mangporma ti minuto, a daytoy ket maipaadu babaen ti 60 tapno mangporma ti oras, a daytoy ket maipa-adu babaen ti 24 tapno mangporma ti aldaw.
Ti segundo ket batayan pay a pagbilangan ti oras iti sentimetro-gramo-segundo, metro-kilogramo-segundo, metro-tonelada-segundo, ken dagiti sistema ti pagbilangan ti kadapan-libra-segundo.
Dagiti nagibasaran[urnosen | urnosen ti taudan]
- ^ a b c "Unit of time (second)". SI Brochure. BIPM. Naala idi 2013-12-22.
- ^ "sec". Merriam Webster Learner's Dictionary. Naala idi 2012-03-24.
- ^ "Online Etymology Dictionary".
- ^ International System of Units from NIST naala idi 25 Marso 2012.
- ^ "Leap Seconds". Time Service Department, United States Naval Observatory. Naala idi 2012-03-24.
Dagiti silpo ti ruar[urnosen | urnosen ti taudan]
Midia a mainaig iti Segundo iti Wikimedia Commons


text:
Family Pictures
Adu dagiti napipintas a lugar a napanak. Adu dagiti sabali a buya a pakakayawak ngem napintasto latta ti agsubli iti lugar a dimmakkelak. Ti buya ti lugar a nagtaudak, saanto pulos a maikompara iti sabali a daga a pakaisadsadak.
No kasta a maiyadayoak, arapaapko wenno kailiwkonto latta ti agsubli iti naggapuak - the place I call HOME.
Adu dagiti lugar a napipintas a pagpasiaran. Ngem napintasda laeng no kaduak nga agpaspasiar dagiti napateg iti biagko. Isuda - ti pamiliak - ti ragsak ken napintas a buya dagiti matak.
Enjoy watching the pictures by clicking the album.


text:
Hans Christian Andersen
Ni Hans Christian Andersen (Panangibalikas a Danes: [ˈhanˀs ˈkʁæsdjan ˈɑnɐsn̩]; sapasap nga ammo babaen kadagiti pangyabaaan ti naganna a H. C. Andersen, [ˈhɔːˀ ˈseːˀ ˈɑnɐsn̩]; Abril 2, 1805 – Agosto 4, 1875) ket maysa idi a Danes a mannurat, mannurat ti banbanig a sarita, ket mannaniw nga ammo para kadagiti sarita dagiti ubbing. Dagitoy ket mairaman ti "Ti Natibker a Soldado ti Lata," "Ti Reina ti Niebe," "Ti Bassit a Sirena," "Thumbelina," "Ti Bassit a Kasapuego nga Ubing a Babai," ken "Ti Nalaad a Piek ti Pato."
Iti las-ud ti kabibiagna isu ket naipatunton para iti panagiparakragsak kadagiti ubbing ti sangalubongan, ken naipammadayawan babaen dagiti kaarian. Dagiti daniw ken saritana ket naipatpatarusen kadagiti ad-adu ngem 150 a pagsasao. Dagitoy ket nagreggetan dagiti pelikula, pabuya, dagiti ballet, ken dagiti animado a pelikula.[1]
Dagiti linaon
Nasapa a biag[urnosen | urnosen ti taudan]
Ni Hans Christian Andersen ket naipasngay idi idiay ili ti Odense, Dinamarka, idi Martes, Abril 2, 1805. Is-isu laeng ti anak.
Ti ama ni Andersen, nga agnagan met laeng ti Hans, ket nangipagpagarup kaniana nga isu ket maikabagian kadagiti nobilidad. Ti apongna manipud ti amana ket nangibagbaga kenni amana a ti pamiliana ket naitagikua idi ti nangatngato a sosial a klase, ngem dagiti panagsuksukisok ti daytoy ket naikeddeng a saan nga agpayso. Ti pamilia ket naipagpagarup a naipakpakaammo ti kaarian a Danes, ngem babaen ti panagtrabaho wenno panagtagtagilako. Tatta nga aldaw, daytoy a panagipagpagarup ket agtultuloy latta a ni Andersen ket mabalin nga anakk ti ruar ti naarian a pamilia. Iti aniaman a kaso, ni Ari Federico VI ket nakaala ti personal a panagay-ayat kaniana a kas maysa nga ubing ken nagbayad ti paset ti panagadalna.[2] Segun ti mannurat a nir Rolf Dorset, ti kaputotan ni Andersen ket agtultuloy a saan a naamammuan. Ni Hans Christian ket napilitan idi a mangsuporta ti bagina. Isu ket nagtrabtrabaho nga agdadamo ti maysa a mangngabel ken, kalpasan daytoy , para iti maysa a mannait. Iti edad at 14, isu ket immalis ken napan idiay Copenhagen tapno agbiruk ti trabaho a kas maysa nga aktor. Nga isu ket adda ti nasayaat a soprano a timek, isu ket naawat idiay Naarian a Danes a Teatro, ngem ti timekna ket nagbalbaliw metten . Ti katrabahuanna iti teatro ket nangibagbaga kaniana a ni Andersen ket maysa a mannaniw. Nga isu ket serioso a nangawawat daytoy a singasing, isu nga nangipatengga ti isipna ti panagsursurat.
Ni Jonas Collin, nga isu, kalpasan ti panakaamammo kenni Andersen, ket nadagusan ti nalatak a panagayat kaniana, ken nagipatulod kaniana iti eskuela ti gramatika idiay Slagelse, nga isu ket nagbaybayad kadagiti amin a gastosna.[3] Ni Andersen nakaipabllak idin ti immuna a saritana, Ti Alalia iti Nakaipunponan ni Palnatoke, idi 1822. Uray no isu ket saan a nalaing nga estudiante, isu ket simmerk pay idiay eskuela ti Elsinore aginggana aidi 1827.[4]
Kalpasan daytoy isu ket nangibagbaga a dagiti tawenna ti eskuela ket isu dagiti kasipngetan ken kapaitan iti biagna. Iti maysa nga eskuela, isu ket nagtaeng idiay balay apo ti eskuela. Isu idiay a naabuso "tapno mapasayaat ti karakterna", nga isu daytoy ti naibagbaga kaniana. Kalpasan daytoy ket inbagbagana a dagiti manursuro ket nangupay kanaina nga agsurat, a nagbanagan daytoy ti kaso nga iseserrekna ti kasasaad a panagsagsagaba.
Kareer[urnosen | urnosen ti taudan]
Nasapa nga obra[urnosen | urnosen ti taudan]
Ti nasapa a banbanig a sarita babaen ni Andersen a tinawtawagan ti Ti Sebo a Kandela (Danes: Tællelyset) ket naduktalan idi idiay Danes nga arkibo idi Oktubre 2012. Ti sarita, ket naisurat idi tawtawen ti 1820, ket maipanggep idi ti kandela a saan a nakarikrikana a nabigbigan iti pateg. Daytoy ket naisurat bayat nga isu idi ket adda pay laeng iti eskuela ken nairuknoy ti maysa nga umaw-awat ti pagimbagan, a tagikua daytoy ti nakaimbagan a pamilia aginggana idi nairuar a kadua dagiti dadduma apappapel ti pamilia iti maysa a maleta iti maysa a lokal nga arkibo.[5]
Idi 1829, ni Andersen ket nagay-ayat kadagiti adu a panagbalballigi iti maysa nga ababa a sarita a natituloan iti YTi Panagbanniaga a Panapagna manipud ti Kanal ni Holmen Aginggana ti daya a Punto ti Amager. Iti daytoy a libro, ti protagonista ket nakasarsarungkar kadagiti karakter a samaksakup manipud kenni San Pedro aginggana iti agsasao a pusa. Nagisaruno iti daytoy a panagballigi iti maysa a teatriko a pirgis, Ayat idiay Torre ti Simbaan San Nicola ken maysa a tomo ti ababa a dandaniw. Urayno isu ket nakaaramid laeng ti bassit a progreso iti panagsursurat ken panagipablaak kalpasan daytoy, idi 1833 isu ket nakagun-od ti bassit a tulong ti panagbanniaga manipud ti Ari, a nagpakabael kaniana a napan kadagiti immuna a panagbanbaniagana iti Europae. Idiay Jura, idiay asideg ti Le Locle, Suisa, isu ket nagsurat ti sarita nga, Agnete ken ti Merman. Isu ket naggigian iiti rabbii idiay Italiano a purok ti igid ti baybay ti Sestri Levante ti isu met laeng a tawen, a nagiparegget ti nagan a, Ti Luek dagiti Pabula.[6] Idi Oktubre, 1834, isu ket simmangpet idiay Roma. Dagiti panagbanbaniaga ni Andersen idiay Italia ket mangiballatek iti immuna a nobelana ; ti autobiograpia a natituloan ti Ti Improvisatore (Improvisatoren) a naipablaak idi 1835, a nakaawat kadagiti dagus a pammadayaw.
Dagiti paammo[urnosen | urnosen ti taudan]
- ^ Elias Bredsdorff, Hans Christian Andersen: ti sarita ti biagna ken obra 1805-75, Phaidon (1975) ISBN 0-7148-1636-1
- ^ Hans Christian Andersen - Kinaubing ken Edukasion. Danishnet.
- ^ "H.C. Andersens skolegang og livet i Slagelse". Hcandersen-homepage.dk. Naala idi 2010-04-02.
- ^ "H.C. Andersens skolegang i Helsingør Latinskole". Hcandersen-homepage.dk. Naala idi 2010-04-02.
- ^ "Ti lokal a historiador ketnakabiruk ti immuna a banbanig a sa rita ni Christian Andersen".
- ^ Andersen Festival, Sestri Levante
Dagiti nagibasaran[urnosen | urnosen ti taudan]
- Andersen, Hans Christian (2005) [2004]. Jackie Wullschläger, ed. Fairy Tales. Tiina Nunnally. New York: Viking. ISBN 0-670-03377-4.
- Andersen, Jens (2005) [2003]. Hans Christian Andersen: Ti Baro a Biag. Tiina Nunnally. New York, Woodstock, ken Londres: Overlook Duckworth. ISBN 978-1-58567-737-5.
- Bredsdorff, Elias (1975). Hans Christian Andersen: ti sarita ti biagna ken obra 1805-75. Phaidon. ISBN 0-7148-1636-1. Naala idi 4 Abril 2012.
- Stig Dalager, Panagbanniaga iti Asul, naipakasaritaan, biograpiko a nobela a maipanggep kenni H.C.Andersen, Peter Owen, Londres 2006, McArthur & Co., Toronto 2006.
- Ruth Manning-Sanders, Kannaway ti Dinamarka: Ti Sarita ni Hans Christian Andersen, Heinemann, 1949
- Norton, Rictor (ed.) Ti Nadunggo nga Anakko a Lalaki: Dagiti Bakla aSurat ti Ayat kadagiti napalabas a Siglo. Leyland Publications, San Francisco. 1998 ISBN 0-943595-71-1
- Rossel, Sven Hakon (1996). Hans Christian Andersen: Danes a Mannurat ken Umili ti Lubong. Rodopi. ISBN 9-051-83944-8.
- Terry, Walter (1979). Ti Apo ti Balet ti Ari. New York: Dodd, Mead & Company. ISBN 0-396-07722-6.
- Wullschläger, Jackie (2002) [2000]. Hans Christian Andersen: Ti Biag ti Maysa a Mangisarsarita. Chicago: Unibersidad ti Chicago a Pagmalditan. ISBN 0-226-91747-9.
- Zipes, Jack (2005). Hans Christian Andersen: Ti Di Maaw-awatan a Mangisarsarita. New York ken Londres: Routledge. ISBN 0-415-97433-X.
Pakaammo a naala manipud ti naikabil ti Ensiklopedia ti Baro a Lubong kenni Hans Christian Andersen, nalisensiaan babaen ti Creative Commons Attribution-ShareAlike 3.0
Dagiti adu pay a mabasbasa[urnosen | urnosen ti taudan]
- Hans Christian Andersen Odense aPakaammo
- Biograpia ni Hans Christian Andersen
- Andersen, Hans Christian (2005) [2004]. Jackie Wullschlager, ed. Banbanig a Sarita. Tiina Nunnally. New York: Viking. ISBN 0-670-03377-4.
- Andersen, Jens (2005) [2003]. Hans Christian Andersen: Ti Baro a Biag. Tiina Nunnally. New York, Woodstock, ken Londres: Overlook Duckworth. ISBN 978-1-58567-737-5.
- Stig Dalager, Panagbanbaniaga iti Asul, naipakasaritaan, biograpiko a nobela amaipanggep kenni H.C.Andersen, Peter Owen, Londres 2006, McArthur & Co., Toronto 2006.
- Ruth Manning-Sanders, Kannaway ti Dinamarka: Ti Sarita ni Hans Christian Andersen, Heinemann, 1949
- Norton, Rictor (ed.) Ti Nadungngo nga Ubingko: Ti Bakla a Sursurat ti Ayat kadagiti Sigsiglo. Leyland Publications, San Francisco. 1998 ISBN 0-943595-71-1
- Terry, Walter (1979). Ti Apo ti Ballet ti Ari. New York: Dodd, Mead & Company. ISBN 0-396-07722-6.
- Wullschlager, Jackie (2002) [2000]. Hans Christian Andersen: Ti Biag ti Manalaysay. Chicago: Unibersidad ti Chicago a Pagmalditan. ISBN 0-226-91747-9.
- Zipes, Jack (2005). Hans Christian Andersen: Ti Saan a Nawawatan a Manalaysay. New York ken Londres: Routledge. ISBN 0-415-97433-X.
Dagiti silpo ti ruar[urnosen | urnosen ti taudan]
Midia a mainaig kenni Hans Christian Andersen iti Wikimedia Commons


text:
Chocolate Hills
Iti chocholate hills, ti ofisial nga Latin iti Visayas (Tagalog: tsokolateng burol; Ingles: chocolate hills), wenno iti dagiti "caramel", ket maysa nga anyo ti lupa se Filipinas na matatagpuan se agingganen a dagiti provincia iti Carmen, Bohol. Itoy ket maysa nga tinatawag na "extinct volcano". Kapag agdaan ka ti national road itoy ket malinao-en na nakitaen. Itoy iti maysa iti magagandang tanawin iti bansa. Ayon se una nga alamat, kadian a ngata dagitay maliliit na bulubundukin nga itoy ti bak-bakas nga tulo-tulo iti ruha ti maysa a higanteng sawi ti panagayatan.[1]
References[urnosen | urnosen ti taudan]
- ^ The Chocolate Hills, IJsselstein, 31 Marso 2002, Bohol.ph


text:
Tuesday, October 4, 2016
MONTHLY MEETING TI SENIOR CITIZEN ITI OKTUBRE 2016, NAANGAY
Cabugao, Ilocos Sur – Nagmiting dagiti Opisiales ken Kameng ti Cabugao Federated Senior Citizens Association iti Oktubre 4, 2016 (1st Tuesday) iti bulan ket naaramid ti mitingda iti Senior Citizen’s Center, Brgy. Rizal, Cabugao, Ilocos Sur.
Kaaduan kadagiti Opisiales ti nakimiting ket naregtada a nakipaset iti pannakatratar dagiti naisagana a mapagsasaritaan a kas iti pannakapadayaw dagiti agkasangay a nataengan ita a bulan ti Oktubre 2016; pakaseknan ti Death Aid ken ti Prayer Service kadagiti natayan a kameng; dagiti aktibidades nga aramidenda inton madanon ti Elderly Week Celebration iti Oktubre 2016.
Impakaammo ni Mr. Bonifacio Somera, Presidente a nagatendar da Mr. Remigio Sunico, OSCA Head iti nasao a miting ken ni Mrs. Lucila S. Somera, pannakabagi ti LGU-Cabugao kadagiti nataengan.
Innayon ni Mr. Somera nga itultuloyda a trinatar iti maipapan ti napintas a koleksion ti Saranay-da tapno adda latta madadaan a mausar kadagiti kameng a mabenepisiaran; updating ti kameng ti Senior Citizens iti kada barangay ken iti Regular a Monthly Accomplishment Report iti Pederasion-da ta kasapulan met daytoy nga aramidenda.
Kabayatanna, naiballaet a napagsasaritaan iti pakaseknan ti Financial Status ken dagiti account payable a gungun-oden ti Pederasion kadagiti maseknan a kameng. # (Web In-Action)
Posted by Bayan ng Cabugao, Ilocos Sur at 3:36 PM
Subscribe to: Post Comments (Atom)


text:
Papa Clemente V
Ni Papa Clemente V, ket naipasngay idi a kas ni Raymond Bertrand de Got (sagpaminsan a naipaletra a kas ti de Guoth ken de Goth) (c. 1264 – 20 Abril 1314), ket isu idi ti Papa manipud idi 1305 aginggana idi pimmusay. Isu ket naipammalagipan gapu ti panangipasardengna ti bilin dagiti Kabaliero ti Templar ken panagipapatay kadgiti kamengda, ken kas isu a Papa inyalisna ti Curia manipud idiay Roma idiay Avignon, nga isu ti nangirugi ti paset a panawen a naam-ammuan akas ti Avignon a Kinapapa.[1][2]
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Clemente V iti Wikimedia Commons


text:
San Jose (panangilawlawag)
Ni San Jose, babaen ti Baro a Bilin, ket isu ti asawa ni Maria ken amaen ni Hesus.
Ti San Jose ket mabalin pay a dumakamat kadagiti sumaganad:
Luglugar[urnosen | urnosen ti taudan]
Filipinas[urnosen | urnosen ti taudan]
Dagiti ili/siudad[urnosen | urnosen ti taudan]
- San Jose, Batangas
- San Jose, Camarines Sur
- San Jose, Negros Oriental
- San Jose, Amianan a Samar
- San Jose, Nueva Ecija
- San Jose, Occidental Mindoro
- San Jose, Romblon
- San Jose, Is-isla ti Dinagat
- San Jose, Tarlac
- San Jose de Buan, Samar
- San Jose, Antique
- San Jose del Monte, Bulacan


text:
Michael Faraday
Ni Michael Faraday, FRS (22 Septiembre 1791 – 25 Agosto 1867) ket maysa idi nga Inggles a sientista a nagparawad kadagiti pagobraan ti elektromagnetismo ken elektrokomika. Dagiti nangruna a naduktalanna ket mairaman dagiti elektromagnetiko nga induksion, diamagnetismo ken elektrolisis.
Dagiti nagibasaran[urnosen | urnosen ti taudan]
Adu pay a mabasbasa[urnosen | urnosen ti taudan]
Biograpia[urnosen | urnosen ti taudan]
- Bence Jones, Henry (1870). Ti Biag ken dagiti Sursurat ni Faraday. Philadelphia: J. B. Lippincott ken Kompania.
Dagiti silpo ti ruar[urnosen | urnosen ti taudan]
Dagiti obra a mainaig kenni Michael Faraday iti Wikisource (Ingles)
Midia a mainaig kenni Michael Faraday iti Wikimedia Commons
Dagiti inadaw a sasao a mainaig kenni Michael Faraday iti Wikiquote (Ingles)


text:
Europa
Ti Europa[1] ti maysa kadagiti pito a kontinente iti lubong. Nabeddengan ti Europa iti amianan babaen ti Taaw Artiko, iti laud babaen ti Taaw Atlantiko, iti abagatan babaen ti Baybay Mediteraneo, ken iti abagatan-a-daya dagiti daldalan ti danum a simmilpo iti Mediteraneo a pakairamanan ti Baybay Nangisit ken ti Kabambantayan ti Kaukaso. Iti daya, naisingay ti Europa iti Asia babaen ti namagsina a danum ti Kabambatayan ti Ural ken ti Baybay Kaspio.
Dagiti nagibasaran[urnosen | urnosen ti taudan]
- ^ Rubino, Carl Ralph Galvez (2000). "Ehipto". Ilocano Dictionary and Grammar: Ilocano-English, English-Ilocano. University of Hawaiʻi Press. p. 184. ISBN 978-0-8248-2088-6.
Kitaen pay[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Europa iti Wikimedia Commons


text:
Kategoria:Pampanid nga aglaon kadagiti plantilia ti dakamat nga addaan kadagiti nasukatanen a parametro
Daytoy a kategoria ket surotenna dagiti panid nga agus-usar kadagiti plantilia ti dakamat nga agus-usar kadagiti di maus-usar wenno nasukatanen a parametro.
Dagiti plantilia ti CS1 a nabaliwanen nga agusar ti Modulo:Citation/CS1 ket aginayon kadagiti panid iti datoy a kategoria no ti dakamat ket aglaon iti aniaman kadagiti parametro ti
|coauthors=,
|day=, wenno
|month=. Para kadagiti sabali a nasukatanen parametro dagiti nabaliwanen a plantilia nga agiparang kadagiti mensahe ti biddut ken agus-usar kadagiti sabali a pagsurotan a kategoria.
Ti dakamat ket agus-usar kadagiti nasukatanen a parametro
Kadagiti mapalabas a panawen, adda dagiti parametro a daanen wenno saan a nasken. No mapasamak daytoy, mailasin dagiti parametro a kas nasukatanen. Maaw-awis dagiti editor nga agusarda kadagiti sabali a parametro a makatungpal iti isu met laeng a panggep a kas dagiti nasukatanen. Dagiti nasukatanen a prametro ti CS1|2 ket nailistada iti sumaganad tabla, ken mairaman dagiti maisingasing a mangsukat a parametro. Dagiti nagan ti parametro ket sensetibo iti kadakkel ti letra. Mainamnama dagiti editor a saan a maituloy ti suporta dagiti nasukatanen a parametro.
Ti mangsolbar daytoy a biddut, agusar ti nasuportaran a parametro.
Dagiti panid nga addaan iti daytoy a biddut ket automatikoda a maikabil iti Kategoria:Pampanid nga aglaon kadagiti plantilia ti dakamat nga addaan kadagiti nasukatanen a parametro.[a]
Bayat a kaaduan kdagiti mensahe ti biddut ti Panagdakamat nga Estilo 1 ken Panagdakamat nga Estilo 2 ket makita dagiti amin nga agbasbasa adda met dagiti agtultuloy a nailemmeng. Dagiti editor nga agkayat a mangkita kadagiti amin a mensahe ti biddut ti CS1|2 ket mabalinda nga ipakita babaen ti panagpabaroda iti bukodda a CSS ti sapasap wenno kudil a mairaman dagiti makita a kodigo dita baba:
.citation-comment {display: inline !important;} /* Ipakita amin a mensahe ti biddut ti Panagdakamat nga Estilo 1 */
Urayno naikabil daytoy a css, dagiti nadadaan a panid ti cache ti Wikipedia ket mablin a saan a napabaro a mangipakita dagitoy a biddut urayno ti panid ket nailista a kas maysa kadagiti pagsurotan a kategoria. Ti NULLEDIT ket mangresolba daytoy a parikut.
Dagiti nota[urnosen | urnosen ti taudan]
- ^ Dagiti panid dagiti nagan ti espasio ti Kategoria tungtungan, Papeles tungtungan, Tulong tungtungan, MediaWiki tungtungan, Modulo tungtungan, Taungtungan, Plantilia tungtungan, Agar-aramat, Agar-aramat tungtungan, ken Wikipedia taungtungan ket saanda a nairaman kadagiti kategoria ti pagsurotan ti biddut.
Pampanid iti kategoria "Pampanid nga aglaon kadagiti plantilia ti dakamat nga addaan kadagiti nasukatanen a parametro"
Dagiti sumaganad a 19 a panid ket adda iti daytoy a kategoria, manipud iti 19 a dagup.


text:
Daytoy nga artikulo ket maipanggep iti kapitolio ti Irlanda. Para iti dadduma nga usar, kitaen ti Dublin (panangilawlawag).
Ti Dublin (/ˈdʌblɨn/; lokal a kas /ˈdʊbᵊlən/; (|Irlandés:Baile Átha Cliath, a kaibuksilanna ket "ili dagiti aglaslasat ti karayan"), panangibalikas [blʲaˈklʲiə] wenno Áth Cliath, [aː klʲiə], sagpamisan a Duibhlinn) ket isu ti kapitolio ket ti kaaduan ti populasion a siudad idiay Irlanda.[2][3] Ti Inggles a nagan para iti siudad ket naala manipud ti Irlades a nagan ti Dubhlinn, a ti kaibuksilanna ket "nangisit nga alog". Ti Dublin ket mabirukan idiay asideg ti pagtengngaan ti daya a pantar ti Irlanda, idiay sabangan ti Karayan Liffey ken ti tengnga ti Rehion ti Dublin.


text:
Charles de Gaulle
Ni Charles André Joseph Marie de Gaulle (/ˈtʃɑrlz/ wenno /ˈʃɑrl dəˈɡɔːl/; Pranses: [ʃaʁl də ɡol] ( denggen); 22 Nobiembre 1890 – 9 Nobiembre 1970) ket maysa idi a Pranses a heneral ken estadista a nangidaulo dagiti Nawaya a Puersa ti Pransia idi las-ud ti Maikadua a Sangalubongan a Gubat. Isu ket nangbangon pay ti Maikalima a Republika ti Pransia idi 1958 ken nagserbi a kas ti immuna a Presidente manipud idi 1959 aginggana idi 1969.[1] Ti beterano ti Umuna a Sangalubongan a Gubat, kadagiti tawtawen ti 1920 ken 1930, ni de Gaulle ket immay ti puersa a kas maysa a nangipangpangruna dagiti nakuti a nakalasagan a dibision, nga inpanpanunotanna nga agbalin a sentro iti moderno a pannakigubat. Idi las-ud ti Maikadua a Sangalubongan a Gubat II, isu ket nakagun-od ti ranggo a brigadier heneral (nga inususarna iti amin a kabibiagna),[2] a nangidaulo kadagiti bassit a nagballigi a nakalasagan a kontra a panagraut idi las-ud ti 1940 a Gubat ti Pransia idi Mayo iti las-ud ti Montcornet, ken nabiit a nagserbi iti gobierno ti Pransia idi matmatnag ti Pransia. Ni De Gaulle ket isu idi ti kangatuan nga opisial ti milisia ti Pransia a nanglikud ti Hunio 1940 a panagipasardeng ti gubat iti Nazi nga Alemania manipud idi naiparugi daytoy.[3]
Paammo[urnosen | urnosen ti taudan]
- ^ "Cinquième République". Assemblée Nationale Française. 2008. Naala idi 2 Nobiembre 2008.
- ^ Ledwidge p. 50-52
- ^ Keegan, John. Dagiti Innem a Buyot idiay Normandia: Manipud ti D-Day aginggana ti Pannakawaya ti Paris. 1994, 1982. New York: Penguin Books. p 296
Dagiti nagibasaran[urnosen | urnosen ti taudan]
- Aussaresses, Heneral Paul (2010). Ti Gubat ti Casbah: Terorismo ken Kontra-Terorismo idiay Arhelia, 1955–1957. New York: Enigma Books, ISBN 978-1-929631-30-8.
- Crawley, Aidan (1969). De Gaulle. Londres: Ti Literario a Gunglo. ASIN B000KXPUCK.
Dagiti silpo ti ruar[urnosen | urnosen ti taudan]
Midia a mainaig kenni Charles de Gaulle iti Wikimedia Commons
Dagiti inadaw a sasao a mainaig kenni Charles de Gaulle iti Wikiquote (Ingles)
Dagiti obra a mainaig kenni Charles de Gaulle iti Wikisource (Ingles)


text:
Robert Andrews Millikan
Ni Robert A. Millikan (Marso 22, 1868 – Disiembre 19, 1953) ket maysa idi nga Amerikano iti eksperimental a pisiko a napmmadayawan iti Premio Nobel iti Pisika isi 1923 para iti panagrukodna iti elementario a karga ti elektroniko ken para iti obrana iti potoelektriko nga epekto.
Ni Millikan ket nagturpos manipud idiay Kolehio Oberlin idi 1891 ken nakagun-od iti doktorado idiay Unibersidad ti Columbia idi 1895. Idi 1896 isu ketnagbalin a katakunaynay idiay Unibersidad ti Chicago, nga idiay ket nagbalin a napno a propesor idi 1910. Idi 1909 ni Millikan ket nangirugi kadagiti serie dagiti eksperimento tapno mangikeddeng ti elektriko a karga nga inawit babaen ti agmaymaysa nga elektron. Isu ket nangirugi babaen ti panagrukod ti kurso dagiti nakarga a tedted ti danum iti maysa a lugar tielektriko. Dagiti resulta ket nangisingasing a ti karga kadagiti tedted ket ti nadumaduma nga elementario a karga ti elektroniko,ngem ti eksperimento ket saan a napudno unay a makaawis. Isu ket naggun-od pay kadagiti napudpudno a resulta idi 1910 iti naindayegan a eksperimento ti tedted ti lana a dayta ket sinukatanna ti danum (a napardas unay a mabawbaw) iti lana.
Dagiti silpo ti ruar[urnosen | urnosen ti taudan]
Midia a mainaig kenni Robert Andrews Millikan iti Wikimedia Commons
Dagiti inadaw a sasao a mainaig kenni Robert Andrews Millikan iti Wikiquote (Ingles)
- ^ "Comstock Prize in Physics". National Academy of Sciences. Naala idi Pebrero 13, 2011.
- ^ "Millikan, son, aide get medals of merit". New York Times. Marso 22, 1949. Naala idi Oktubre 27, 2014.
- ^ Bates, Charles C. & Fuller, John F. (Hulio 1, 1986). "Chapter 2: The Rebirth of Military Meteorology". America's Weather Warriors, 1814–1985. Texas A&M University Press. pp. 17–20. ISBN 978-0890962404.


text:
Dominio a publiko
Dagiti obra iti dominio a publiko ket dagiti nagpason a karkarbengan ti intelektual a tagikua,[1] awanen iti obligasion iti linteg,[2] wenno saanen a maipakat. Dagiti kaspagarigan ket mairaman dagiti obra ni Shakespeare kenni Beethoven, kaaduan kadagiti nasapa a naulimek a pelikula, ti pormula ti pisika ni Newton, ken ti nabilegan a panagpatayab.[1] Ti termino ket kadawyan a saan a maipakakat kadagiti kasasaad a ti nagpartuat iti obra ket agtagikua pay laeng kadagiti natidda a karbengan, nga iti daytoy a kaso ket ti panag-usar iti obra ket naibagbaga a kas "nalisensiaan" wenno "addaan iti pammalubos".
Gapu ta dagiti karbengan ket naibatay iti pagilian ken agdumaduma, ti obra ket mabalin a suheto kadagiti karbenagn iti maysa a pagilian ket saan iti sabali. Adda met dagiti karbengan nga agdepdepende kadagiti rehistro babaen iti tunggal maysa a pagilian, ken ti kaawan iti rehistro iti naisangayan a pagilian, no nasken, ket mangibaga ti dominio a publiko a kasasaad iti dayta a pagilian.
Ti dominio a publiko ket maysa kadagiti tradisional a pammatalged iti linteg ti karbengan ti kopia.
Dagiti nagibasaran[urnosen | urnosen ti taudan]
- ^ a b Boyle, James (2008). The Public Domain: Enclosing the Commons of the Mind. CSPD. p. 38. ISBN 978-0-300-13740-8.
- ^ Graber, Christoph B.; Nenova, Mira B. (2008). Intellectual Property and Traditional Cultural Expressions in a Digital Environment. Edward Elgar Publishing. p. 173. ISBN 978-1-84720-921-4.


text:
Baybay
Ti maysa a baybay ket itudo na ti maysa a dakkel a bagi iti naapgad a danum a kaaduan a naikapet ti maysa a taaw. Adda met dagiti bagbagi ti danum a saan a naikapet iti taaw, a kas iti Baybay Kaspio.
Dagiti linaon
Listaan dagiti baybay[urnosen | urnosen ti taudan]
Taaw Atlantiko[urnosen | urnosen ti taudan]
Baybay Mediteraneo[urnosen | urnosen ti taudan]
Baybay Baltiko[urnosen | urnosen ti taudan]
Daduma pay[urnosen | urnosen ti taudan]
Taaw Artiko[urnosen | urnosen ti taudan]
Akin-abagatan a Taaw[urnosen | urnosen ti taudan]
Taaw Indiano[urnosen | urnosen ti taudan]
Taaw Pasipiko[urnosen | urnosen ti taudan]
Napalikmutan ti daga a baybay[urnosen | urnosen ti taudan]
Adda dagiti dadakkel a kinauneg a danaw, kadawyan a naapgad, ket makunkuna da a "baybay".
Listaan dagiti baybay babaen ti kalawa ti rabaw[urnosen | urnosen ti taudan]
Dagiti nagibasaran[urnosen | urnosen ti taudan]
- ^ a b c sagpaminsan a makunkuna pay a paset iti Baybay Mediteraneo


text:
Magreb
Ti Magreb ket kadawyan a maipalawag a kas ti wenno ti kaaduan a rehion ti akinlaud nga Amianan nga Aprika wenno Amianan a laud nga Aprika, iti laud ti Ehipto. Ti tradisional a panangipalawag ket kas ti rehion a mairaman ti Banbantay Atlas ken dagiti tanap ti aplaya ti Morocco, Arhelia, Tunisia, ken Libya, ken kanungpalan a nabaliwan, a naipangpangruna manipud iti pannakaporma idi 1989 ti Kappon ti Arabo a Magreb, babaen ti panangiraman ti Mauritania ken ti naisuppiatan a teritorio ti Akinlaud a Sahara (kaaduan a tinengtengngel babaen ti Morocco). Idi las-ud ti panawen ti Al-Andalus idiay Espania, dagiti Magrebis nga agtataeng idiay Magreb, ket ammo idi a kas dagiti "Moro";[1] dagiti lugar ti Muslim ti Espania kadagita a panawen ket kadawyan a mairaman kadagiti konteporaneo a panangipalawag ti Magreb—isu a ti panagusar ti 'Moro' wenno 'Dagiti Moro' tapno mangipalawag kadagiti agtataeng a Muslim iti Espania babaen dagiti Kristiano ken dadduma pay nga Akinlaud a tataudan.
Dagiti historikal a termino para iti rehion wenno dagiti nadumaduma a pasetna ket mairaman ti Mauretania, Numidia, Libya, ken ti Aprika iti klasiko a kinaugma. Ti termino a maghrib ket Arabiko para iti ‘laud’, manipud ti berbo a gharaba (غرب, ‘ti agluas, pumanaw’), Sensu stricto ti depinitibo a porma ti al-maghrib a naisangayan a mangibaga ti pagilian ti Morocco, ken naus-usar ditoy a mangibaga ti lugar a paglennekan ti init: iti laud.[2][3] Daytoy ket nangilasin ti akinlaud unay a terteritorio a natnag iti Islamiko a panagrukma iti maika-7 a siglo.[4]
Dagiti nagibasaran[urnosen | urnosen ti taudan]
- ^ "The Moors were simply Maghrebis, inhabitants of the maghreb, the western part of the Islamic world, that extends from Spain to Tunisia, and represents a homogeneous cultural entity", Titus Burckhardt, "Moorish culture in Spain". Suhail Academy. 1997, p.7
- ^ Alvarez, Lourdes María (2009). Abu Al-Ḥasan Al-Shushtarī. Paulist Press. p. 157. ISBN 978-0-8091-0582-3.
- ^ Peek, Philip M.; Yankah, Kwesi (2003-12-12). African Folklore: An Encyclopedia. Routledge. p. 442. ISBN 978-1-135-94873-3.
- ^ Elisee Reclus, Africa, edited by A. H. Keane, B. A., Vol. II, North-West Africa, Appleton and company, 1880, New York, p.95
Dagiti silpo ti ruar[urnosen | urnosen ti taudan]
- Midia a mainaig iti Magreb iti Wikimedia Commons
- Panagusig itipolitika, ekonomia, ken pannakibiang ti tao idiay Magreb
- Damdamag ken dagiti Panirigan ti Magreb